Avis juridique important

|

31975L0431

Οδηγία 75/431/ΕΟΚ του Συμβουλίου της 10ης Ιουλίου 1975 περί τροποποιήσεως της οδηγίας 71/118/ΕΟΚ «περί υγειονομικών προβλημάτων στον τομέα των συναλλαγών νωπών κρεάτων πουλερικών»

Επίσημη Εφημερίδα αριθ. L 192 της 24/07/1975 σ. 0006 - 0026 Φινλανδική ειδική έκδοση: Κεφάλαιο 3 τόμος 6 σ. 0094  Ελληνική ειδική έκδοση: Κεφάλαιο 03 τόμος 13 σ. 0036  Σουηδική ειδική έκδοση: Κεφάλαιο 3 τόμος 6 σ. 0094  Ισπανική ειδική έκδοση: Κεφάλαιο 03 τόμος 8 σ. 0177  Πορτογαλική ειδική έκδοση : Κεφάλαιο 03 τόμος 8 σ. 0177

ΟΔΗΓΙΑ ΤΟΥ ΣΥΜΒΟΥΛΙΟΥ της 10ης Ιουλίου 1975 περί τροποποιήσεως της οδηγίας 71/118/ΕΟΚ "περί υγειονομικών προβλημάτων στον τομέα των συναλλαγών νωπών κρεάτων πουλερικών"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως τα άρθρα 43 και 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι η λειτουργία της κοινής οργανώσεως αγοράς στον τομέα του κρέατος πουλερικών δεν θα έχει τα αναμενόμενα αποτελέσματα για όσο χρόνο οι συναλλαγές θα παρεμποδίζονται από τις διαφορές που υφίστανται στα Κράτη μέλη ως προς τις υγειονομικές προδιαγραφές,  στον τομέα αυτό- ότι οι διαφορές αυτές δεν έχουν πλήρως καταργηθεί από την οδηγία 71/118/ΕΟΚ του Συμβουλίου της 15ης Φεβρουαρίου 1971 περί υγειονομικών προβλημάτων στον τομέα των συναλλαγών νωπών κρεάτων πουλερικών(3), όπως τροποποιήθηκε τελευταία από  την οδηγία 74/387/ΕΟΚ(4), η οποία δεν περιλαμβάνει διατάξεις σχετικές με τα εργαστήρια τεμαχισμού- ότι είναι αναγκαίο να καταστούν ομοιόμορφοι οι κανόνες, στο θέμα της υγιεινής και του ελέγχου, που πρέπει να εφαρμόζονται στα εργαστήρια τεμαχισμού- ότι πρέπει, όπως ήδη τούτο έγινε για τα σφαγεία, να αφεθεί στα Κράτη μέλη η μέριμνα για την έγκριση των εργαστηρίων τεμαχισμού καθώς και η μέριμνα για την τήρηση των όρων που προβλέπονται για την έγκριση αυτή- ότι, λαμβανομένης υπόψη της υφισταμένης καταστάσεως ως προς τις μεθόδους παραγωγής ορισμένων κρεάτων πουλερικών και για να επιτραπεί σε ορισμένες υφιστάμενες εγκαταστάσεις να προσαρμοσθούν στις προσδιαγραφές της οδηγίας, είναι αναγκαίο να επιτραπεί στα  Κράτη μέλη να παραχωρήσουν συμπληρωματικές προθεσμίες κατά τη διάρκεια των οποίων οι μέθοδοι αυτές και ιδιαίτερα εκείνες που αναφέρονται στις εργασίες εκσπλαχνισμού, δύνανται να τηρηθούν και οι προσαρμογές αυτές να πραγματoποιηθούν- ότι εξ άλλου, η  εφαρμογή ορισμένων διατάξεων, επειδή περιλαμβάνει σημαντικές διαρθρωτικές ή διοικητικές προσαρμογές, πρέπει να δοθεί στα Κράτη μέλη η δυνατότητα να προβλέψουν παρεκκλίσεις- ότι η θέση σε εφαρμογή της ρυθμίσεως που προκύπτει από την οδηγία 71/118/ΕΟΚ έχει επιτρέψει τη διαπίστωση της αναγκαιότητος τροποποιήσεως ορισμένων διατάξεων της εν λόγω οδηγίας σε σχέση με την αποκτηθείσα πείρα- ότι για να γίνει εφικτή η πραγματοποίηση συμπληρωματικών μελετών ως προς τις μεθόδους ψύξεως του κρέατος πουλερικών, είναι αναγκαίο να μετατεθεί η ημερομηνία από της οποίας η χρήση της μεθόδου ψύξεως που καλείται "Spinchiller" έχει απαγορευθεί- ότι είναι χρήσιμο, να προβλεφθεί η προσφυγή σε ταχεία και αποτελεσματική διαδικασία για να επέλθουν σε ορισμένες διατάξεις τεχνικές προσαρμογές ή για να καθορισθούν κανόνες εκτελέσεως- ότι πρέπει να καθιερωθεί κοινοτικός έλεγχος για να ελεγχθεί αν οι οριζόμενοι κανόνες εφαρμόζονται ομοιόμορφα σε όλα τα Κράτη μέλη- ότι πρέπει να προβλεφθεί ότι οι μέθοδοι των ελέγχων αυτών πρέπει να προσδιορίζονται σύμφωνα με κοινοτική διαδικασία στα  πλαίσια της Μονίμου Κτηνιατρικής Επιτροπής.  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία 71/118/ΕΟΚ τροποποιείται σύμφωνα με τα ακόλουθα άρθρα.   Άρθρο 2  Το κείμενο του άρθρου 2 αντικαθίσταται από το ακόλουθο κείμενο:  Δύναται να αποφασίζεται, ανάλογα με την περίπτωση, η τροποποίηση ή η συμπλήρωση των διατάξεων του κεφαλαίου αυτού σύμφωνα με τη διαδικασία που προβλέπεται στο άρθρο 12α για να ληφθούν ιδίως υπόψη οι διάφοροι τρόποι εμπορικής παρουσιάσεως, με τον όρο ότι  θα είναι σύμφωνοι με τους κανόνες υγεινής- εν τούτοις, οι διατάξεις οι σχετικές με το βαθμό διαφάνειας και χρώσεως των προστατευτικών καλυμμάτων, που θεσπίζονται στα πλαίσια της διαδικασίας αυτής, δεν δύναται να παρεμποδίζουν την αποτύπωση στα καλύμματα  αυτά των σημάνσεων ή των γραπτών ενδείξεων που απαιτούνται ή επιτρέπονται από την κοινοτική ρύθμιση- η) να μεταφέρονται σύμφωνα με το κεφάλαιο XIV του παραρτήματος I.  Β. Όταν πρόκειται για τμήματα σφαγίων ή αποστεωμένα κρέατα, αυτά πρέπει:  α) να έχουν τεμαχισθεί σε εργαστήριο τεμαχισμού εγκεκριμένο και ελεγχόμενο, σύμφωνα με το άρθρο 5 παράγραφος 1- β) να έχουν τεμαχισθεί και ληφθεί στα πλαίσια τηρήσεως των προδιαγραφών του κεφαλαίου VIII του παραρτήματος I και να προέρχονται:  - είτε από νωπά κρέατα ζώων που έχουν σφαγεί στο Κράτος μέλος και που ανταποκρίνονται στις προδιαγραφές της παρούσας οδηγίας,  - είτε από εισαγόμενα νωπά κρέατα εισαγωγής προελεύσεως άλλου Κράτους μέλους και τα οποία ανταποκρίνονται στις προδιαγραφές της παρούσας οδηγίας,  - είτε από εισαγόμενα νωπά κρέατα προελεύσεως τρίτων χωρών σύμφωνα με τους όρους που προβλέπονται από τις κοινοτικές διατάξεις για την εισαγωγή νωπών κρεάτων πουλερικών προελεύσεως τρίτων χωρών- γ) να έχουν εναποθηκευθεί με συνθήκες που ανταποκρίνονται στις διατάξεις του κεφαλαίου XII του παραρτήματος I- δ) να έχουν υποβληθεί, σύμφωνα με τις διατάξεις του κεφαλαίου IX του παραρτήματος I, σε έλεγχο που διενεργείται από επίσημο κτηνίατρο- ε) να πληρούν τους όρους που αναφέρονται στο σημείο Α υπό γ), ε), ζ) και η).  2. Όταν τα εργαστήρια τεμαχισμού χρησιμοποιούν νωπά κρέατα διάφορα των κρεάτων πουλερικών, αυτά πρέπει να ανταποκρίνονται στους σχετικούς κοινοτικούς κανόνες.  3. Πρέπει να αποκλείονται των συναλλαγών:  α) τα νωπά κρέατα πουλερικών που υποβάλλονται σε επεξεργασία με οξυγονούχο ύδωρ ή με άλλες ουσίες με αποτέλεσμα αποχρωματισμού ή και με φυσικά ή τεχνητά χρωστικά- β) τα νωπά κρέατα πουλερικών που υποβάλλονται σε επεξεργασία με αντιβιοτικά ή με συντηρητικές ουσίες ή με τρυφεροποιητικά.  4. Εν τούτοις, αν το Κράτος μέλος προορισμού το επιτρέπει, οι όροι που αναφέρονται στην παράγραφο 1 σημεία Α και Β δεν είναι υποχρεωτικοί για τα κρέατα που προορίζονται για άλλη χρήση από την ανθρωπίνη κατανάλωση- στην περίπτωση αυτή το Κράτος μέλος  προορισμού λαμβάνει όλα τα μέτρα για να αποφευχθεί η δυνατότητα χρησιμοποιήσεως των κρεάτων για άλλους σκοπούς από αυτούς για τους οποίους προορίζονται.  5. Οι όροι της παραγράφου 1 σημείο Α δεν εφαρμόζονται στα νωπά κρέατα πουλερικών που η παραγωγή τους διατίθεται απ' ευθείας από τον παραγωγό των πουλερικών στον τελικό καταναλωτή για την προσωπική του κατανάλωση, σε μεμονωμένες περιπτώσεις, εξαιρέσει  της πλανόδιας πωλήσεως, της δι' αλληλογραφίας ή της πωλήσεως σε αγορά.  Εν τούτοις, κατά παρέκκλιση του πρώτου εδαφίου και μέχρι την 15η Αυγούστου 1981, τα Κράτη μέλη δύνανται να επιτρέπουν τη διάθεση των νωπών κρεάτων πουλερικών, σε μικρές ποσότητες, από γεωργούς-παραγωγούς πουλερικών, σε μικρή κλίμακα,  - ή απ' ευθείας προς τον τελικό καταναλωτή στις λαϊκές αγορές τις πλησιέστερες προς την εκμετάλλευσή του,  - ή σε λιανοπωλητή με σκοπό την απ' ευθείας πώληση στον τελικό καταναλωτή, με τον όρο ότι ο λιανοπωλητής αυτός ασκεί τη δραστηριότητά του στην ίδια τοποθεσία με αυτή του παραγωγού ή σε γειτονική τοποθεσία.  Αποκλείονται από μία τέτοια παρέκκλιση, η πλανόδια πώληση, η πώληση δι' αλληλογραφίας και όσον αφορά τον λιανοπωλητή, η πώληση σε αγορά. Τα Κράτη μέλη λαμβάνουν τα απαραίτητα μέτρα για να εξασφαλίσουν του υγειονομικό έλεγχο των δραστηριοτήτων αυτών.  6. Οι όροι εναποθηκεύσεως που προβλέπονται στην παράγραφο 1 σημείο Α υπό στ) και σημείο Β υπό γ) δεν εφαρμόζονται στις εργασίες εναποθηκεύσεως που πραγματοποιούνται στους χώρους ή στα παραρτήματά τους στα οποία τα σφάγια και τα τεμαχισμένα ή αποστεωμένα  κρέατα πουλερικών έχουν τεθεί στην απ' ευθείας διάθεση του τελικού καταναλωτού.  Οι όροι συσκευασίας που προβλέπονται στην παράγραφο 1 σημείο Α υπό ζ) δεν εφαρμόζονται στα σφάγια τα οποία δεν έχουν συσκευασθεί ατομικά και εισάγονται στους χώρους ή τα παραρτήματά "Άρθρο 2 Κατά την έννοια της παρούσας οδηγίας, νοείται ως:  α) σφάγιο: ολόκληρο το σώμα πουλερικού μετά την αφαίμαξη, την αποπτίλωση και τον εκσπλαχνισμό- εν τούτοις, η αφαίρεση των νεφρών καθώς και η αποκοπή των ποδών στο ύψος του ταρσού και η αποκοπή της κεφαλής είναι προαιρετικές- β) τμήματα σφαγίου: τα τμήματα του σφαγίου όπως έχει καθορισθεί υπό α)- γ) παραπροϊόντα: τα νωπά κρέατα που είναι διαφορετικά από αυτά του σφαγίου που καθορίζεται υπό α), έστω και αν ευρίσκονται σε φυσική συνοχή με το σφάγιο καθώς και η κεφαλή και τα άκρα εφ' όσον παρουσιάζονται χωριστά από το σφάγιο- δ) εντόσθια: τα παραπροϊόντα τα οποία ευρίσκονται στη θωρακική κοιλότητα συμπεριλαμβανομένης της τραχείας και του οισοφάγου και σε δεδομένη περίπτωση του προλόβου- ε) υγειονομική εξέταση προ της σφαγής: εξέταση των ζώντων πουλερικών σύμφωνα με το κεφάλαιο IV του παραρτήματος I- στ) υγειονομική επιθεώρηση μετά τη σφαγή: επιθεώρηση των εσφαγμένων πουλερικών στο σφαγείο, αμέσως μετά τη σφαγή, σύμφωνα με το κεφάλαιο VI του παραρτήματος I- ζ) επίσημος κτηνίατρος: ο κτηνίατρος ο οποίος ορίζεται από την αρμόδια κεντρική αρχή του Κράτους μέλους- η) βοηθός: τεχνικός ο οποίος ορίζεται επίσημα από την αρμόδια κεντρική αρχή του Κράτους μέλους για τη βοήθεια του επισήμου κτηνιάτρου- θ) χώρα αποστολής: το Κράτος μέλος από το οποίο τα νωπά κρέατα πουλερικών αποστέλλονται προς άλλο Κράτος- ι) χώρα προορισμού: το Κράτος μέλος προς το οποίο αποστέλλονται νωπά κρέατα πουλερικών που προέρχονται από άλλο Κράτος μέλος- κ) παρτίδα: ποσότητα κρεάτων που καλύπτονται από το ίδιο πιστοποιητικό- λ) εγκατάσταση: σφαγείο ή εργαστήριο τεμαχισμού εγκεκριμένο σύμφωνα με τους όρους που προβλέπονται στο άρθρο 5."  Άρθρο 3  Το κείμενο του άρθρου 3 αντικαθίστανται από το ακόλουθο κείμενο:  "Άρθρο 3 1. Κάθε Κράτος μέλος μεριμνά ώστε να γίνονται δεκτά στις συναλλαγές μόνο τα νωπά κρέατα πουλερικών τα οποία, με την επιφύλαξη των διατάξεων των άρθρων 11, 15, 15α και 16, πληρούν τους ακόλουθους όρους:  Α. Όταν πρόκειται για σφάγια ή παραπροϊόντα, αυτά πρέπει:  α) να έχουν ληφθεί σε εγκεκριμένο και ελεγχόμενο σφαγείο σύμφωνα με το άρθρο 5 παράγραφος 1- β) να προέρχονται από ζώο το οποίο εξετάστηκε υγειονομικά προ της σφαγής από επίσημο κτηνίατρο ή από βοηθούς σύμφωνα με τις διατάξεις του άρθρου 4 και θεωρείται μετά την εξέταση αυτή κατάλληλο προς σφαγή για τις συναλλαγές των νωπών κρεάτων πουλερικών- γ) να έχουν επεξεργαστεί με ικανοποιητικούς όρους υγιεινής, σύμφωνα με τις διατάξεις του κεφαλαίου V του παραρτήματος I- δ) να έχουν υποβληθεί σε υγειονομική επιθεώρηση μετά τη σφαγή από επίσημο κτηνίατρο ή από βοηθούς σύμφωνα με τις διατάξεις του άρθρου 4 και να έχουν κριθεί κατάλληλα για την ανθρώπινη κατανάλωση σύμφωνα με τις διατάξεις του κεφαλαίου VII του  παραρτήματος I- ε) να φέρουν σήμανση καταλληλότητος σύμφωνα με τις διατάξεις του κεφαλαίου Χ του παραρτήματος I- δύναται να αποφασίζεται, ανάλογα με την περίπτωση, η τροποποίηση ή η συμπλήρωση των διατάξεων του κεφαλαίου αυτού σύμφωνα με τη διαδικασία που προβλέπεται  στο άρθρο 12α, προκειμένου να ληφθούν, ιδίως, υπόψη οι διάφοροι τρόποι εμπορικής παρουσιάσεως, με τον όρο ότι αυτοί θα είναι σύμφωνοι με τους κανόνες υγιεινής- ιδιαίτερα και κατά παρέκκλιση των διατάξεων του κεφαλαίου Χ, καθορίζονται κατά τη διαδικασία,  και για πρώτη φορά προ της 1ης Ιουλίου 1976, οι όροι σύμφωνα με τους οποίους δύναται να επιτρέπεται η εμπορία σε μεγάλες συσκευασίες σφαγίων, τμημάτων σφαγίων ή παραπροϊόντων που δεν φέρουν σήμανση σύμφωνα με τον αριθ. 44.3 υπό α) του κεφαλαίου X- στ) σύμφωνα με τις διατάξεις του κεφαλαίου XII του παραρτήματος I, να έχουν εναποθηκευθεί, μετά την επιθεώρηση που διενεργείται μετά τη σφαγή, με ικανοποιητικούς όρους υγιεινής στο εσωτερικό των εγκαταστάσεων ή των ψυκτικών χώρων που αναφέρονται στο  άρθρο 5β- ζ) να έχουν συσκευασθεί κατάλληλα σύμφωνα με το κεφάλαιο XIII του παραρτήματος I- όταν χρησιμοποιείται ένα προστατευτικό κάλυμμα, αυτό πρέπει να ανταποκρίνεται στις προδιαγραφές του ιδίου κεφαλαίου.  τους που αναφέρονται ανωτέρω, όταν πραγματοποιείται σ' αυτά συσκευασία, προκειμένου να τεθούν στην απ' ευθείας διάθεση του τελικού καταναλωτού.  7. Οι όροι της παραγράφου 1 σημείο Β δεν εφαρμόζονται στα νωπά κρέατα πουλερικών, συσκευασμένα ή μη, όταν οι εργασίες τεμαχισμού ή αποστεώσεως διενεργούνται στους χώρους πωλήσεως ή χρήσεως, ή σε γειτονικό χώρο, προκειμένου να τεθούν στην άμεση διάθεση  του τελικού καταναλωτού, εξαιρέσει της πλανόδιας πωλήσεως, της δι' αλληλογραφίας, ή σε αγορά."  Άρθρο 4  Το κείμενο του άρθρου 4 αντικαθίσταται από το ακόλουθο κείμενο:  "Άρθρο 4 1. Κατά τη διάρκεια των υγειονομικών επιθεωρήσεων προ της σφαγής και μετά τη σφαγή, του υγειονομικού ελέγχου των τεμαχισμένων κρεάτων που προβλέπεται στο κεφάλαιο IX του παραρτήματος I και του ελέγχου των υγειονομικών όρων που πρέπει να πληρούν οι  εγκαταστάσεις, σύμφωνα με τις διατάξεις των κεφαλαίων III και V του παραρτήματος I, ο επίσημος κτηνίατρος δύναται να βοηθείται από βοηθούς που ενεργούν υπό τον έλεγχό του και υπ' ευθύνη του.  2. Γίνονται δεκτοί ως βοηθοί μόνο τα άτομα τα οποία πληρούν τους όρους που προβλέπονται στο παράρτημα ΙΙ. Κατόπιν προτάσεως της Επιτροπής, το Συμβούλιο θεσπίζει κανόνες περισσότερο λεπτομερείς σχετικά με το επίπεδο εκπαιδεύσεως που ορίζεται για τους  βοηθούς στον αριθ. 1 υπό β) και δ) και στον αριθ. 4 του παραρτήματος II.  3. Οι βοηθοί βοηθούν τον επίσημο κτηνίατρο μόνο στις ακόλουθες εργασίες:  - τον έλεγχο της εφαρμογής των υγειονομικών διατάξεων που προβλέπονται στα κεφάλαια III και V του παραρτήματος I,  - τη διαπίστωση της απουσίας ενδείξεων που αναφέρονται στον αριθ. 16 του κεφαλαίου IV του παραρτήματος I, κατά την υγειονομική εξέταση προ της σφαγής,  - τη διαπίστωση ότι οι περιπτώσεις που αναφέρονται στον αριθ. 32 του κεφαλαίου VII του παραρτήματος I δεν παρουσιάζονται κατά την υγειονομική επιθεώρηση μετά τη σφαγή,  - τον υγειονομικό έλεγχο των τεμαχισμένων κρεάτων που προβλέπεται στο κεφάλαιο IX του παραρτήματος I,  - τον έλεγχο των οχημάτων και των μηχανικών μέσων μεταφοράς, καθώς και των συνθηκών φορτώσεως που προβλέπεται στον αριθ. 53 του κεφαλαίου XIV."  Άρθρο 5  Το κείμενο του άρθρου 5 αντικαθίσταται από το ακόλουθο κείμενο:  "Άρθρο 5 1. Όλα τα εγκεκριμένα σφαγεία και εργαστήρια τεμαχισμού καταγράφονται σε χωριστούς καταλόγους και χορηγείται σε κάθε σφαγείο ή εργαστήριο τεμαχισμού αριθμός κτηνιατρικής εγκρίσεως. Κάθε Κράτος μέλος ανακοινώνει στα άλλα Κράτη μέλη και στην Επιτροπή τους  καταλόγους των εγκαταστάσεων που έχουν εγκρίνει.  Η Επιτροπή μεριμνά για τη δημοσίευση των καταλόγων αυτών στην Επίσημη Εφημερίδα των Ευρωπαϊκών Κοινοτήτων.  Εγκατάσταση δύναται να εγκριθεί από Κράτος μέλος μόνον εφ' όσον η τήρηση των διατάξεων της παρούσας οδηγίας εξασφαλίζεται σε κάθε συγκεκριμένη περίπτωση και ιδίως:  α) ως προς τα σφαγεία, τα κεφάλαια I και III του παραρτήματος I- β) ως προς τα εργαστήρια τεμαχισμού, τα κεφάλαια II και III του παραρτήματος I.  Το Κράτος μέλος ανακαλεί την έγκρισή του αν οι όροι που αναφέρονται στο τρίτο εδάφιο δεν πληρούνται. Αν έχει διενεργηθεί έλεγχος σύμφωνα με το άρθρο 5α, το αναφερόμενο Κράτος μέλος λαμβάνει υπόψη τα πορίσματα που προκύπτουν. Η ανάκληση της εγκρίσεως  ανακοινώνεται στα άλλα Κράτη μέλη καθώς και στην Επιτροπή.  2. Ο έλεγχος των εγκαταστάσεων διενεργείται με την ευθύνη επισήμου κτηνιάτρου, ο οποίος δύναται να βοηθείται, κατά την εκτέλεση των αποκλειστικά τεχνικών έργων, από βοηθούς που έχουν εκπαιδευθεί ειδικά γι' αυτό.  Οι λεπτομέρειες της βοήθειας αυτής καθορίζονται σύμφωνα με τη διαδικασία που προβλέπεται στο άρθρο 12α.  3. Αν Κράτος μέλος κρίνει ότι οι όροι εγκρίσεως δεν έχουν τηρηθεί ή δεν τηρούνται πλέον σχετικά με εγκατάσταση άλλου Κράτους μέλους, ενημερώνουν γι'αυτό αμέσως την Επιτροπή καθώς και την κεντρική αρμόδια αρχή του εν λόγω Κράτους μέλους.  4. Η Επιτρoπή θέτει σε εφαρμογή αμέσως τη διαδικασία που προβλέπεται στο άρθρο 5α. Αν τα πορίσματα της πραγματογνωμοσύνης το δικαιολογούν δύναται να επιτραπεί στα Κράτη μέλη, σύμφωνα με τη διαδικασία που προβλέπεται στο άρθρο 12, να μη δεχθούν την  εισαγωγή στο έδαφός τους προϊόντων που προέρχονται από την εγκατάσταση αυτή.  Δυνάμει της διαδικασίας που προβλέπεται στο άρθρο 12, η άδεια αυτή δύναται να ανακαλείται με τους όρους που προβλέπονται στο άρθρο 5α που τη δικαιολογούν."  Άρθρο 6  Παρεμβάλλονται τα ακόλουθα άρθρα:  "Άρθρο 5α Πραγματογνώμονες κτηνίατροι των Κρατών μελών και της Επιτροπής ελέγχουν τακτικά επί τόπου αν οι εγκεκριμένες εγκαταστάσεις τηρούν αποτελεσματικά τις διατάξεις της παρούσας οδηγίας, ιδίως των κεφαλαίων I, II, και III του παραρτήματος I. Αποστέλλουν στην  Επιτροπή έκθεση για τα αποτελέσματα των ελέγχων που έχουν πραγματοποιηθεί.  Το Κράτος μέλος, στο έδαφος του οποίου διενεργείται έλεγχος, παρέχει κάθε απαραίτητη βοήθεια στους πραγματογνώμονες για την εκπλήρωση της αποστολής τους.  Οι πραγματογνώμονες των Κρατών μελών που είναι επιφορτισμένοι με το έργο των διαπιστώσεων αυτών ορίζονται από την Επιτροπή κατόπιν προτάσεως αυτών των Κρατών μελών- πρέπει να έχουν ιθαγένεια άλλη από εκείνη του Κράτους μέλους στο οποίο πραγματοποιείται  ο έλεγχος και, στην περίπτωση που προβλέπεται στις παραγράφους 3 και 4 του άρθρου 5, άλλη από εκείνη των Κρατών μελών μεταξύ των οποίων προέκυψε η διαφορά.  Οι έλεγχοι πραγματοποιούνται εν ονόματι της Επιτροπής η οποία επιβαρύνεται με τα ανάλογα έξοδα.  Οι γενικές διατάξεις εφαρμογής του παρόντος άρθρου, ιδίως ως προς τη συχνότητα και τις λεπτόμερειες πραγματοποιήσεως των ελέγχων που αναφέρονται στο πρώτο εδάφιο και οι διατάξεις εφαρμογής ως προς το διορισμό των πραγματογνωμόνων κτηνιάτρων καθώς και η  διαδικασία την οποία αυτοί πρέπει να τηρούν για να συντάξουν την έκθεσή τους καθορίζονται σύμφωνα με τη διαδικασία που προβλέπεται στο άρθρο 12α.  Άρθρο 5β Οι ψυκτικοί χώροι οι οποίοι ευρίσκονται εκτός σφαγείου ή εργαστηρίου τεμαχισμού παραμένουν, ως προς την εναποθήκευση των νωπών κρεάτων πουλερικών, υπό τον έλεγχο επισήμου κτηνιάτρου.  Η αρμόδια κεντρική αρχή του Κράτους μέλους στο έδαφος του οποίου ευρίσκεται ο ψυκτικός χώρος είναι υπεύθυνη για την αποδοχή των ψυκτικών αυτών χώρων για την εναποθήκευση των νωπών κρεάτων πουλερικών, καθώς και για την ανάκληση της αποδοχής αυτής."  Άρθρο 7  Το κείμενο του άρθρου 6 αντικαθίσταται από το ακόλουθο κείμενο:  "Άρθρο 6 Με την επιφύλαξη των διατάξεων του άρθρου 3 παράγραφος 3 και μέχρις ότου τεθούν σε ισχύ ενδεχόμενες κοινοτικές διατάξεις, δεν θίγονται από τη παρούσα οδηγία οι διατάξεις των Κρατών μελών:  α) που αφορούν τους όρους σχετικά με την αποδοχή των ψυκτικών χώρων που αναφέρονται στο άρθρο 5β και στην ενδεχόμενη ανάκληση της αποδοχής αυτής- β) που αφορούν στην επεξεργασία των πουλερικών με ουσίες που είναι πιθανό να καταστήσουν την κατανάλωση των νωπών κρεάτων πουλερικών επικίνδυνη ή επιβλαβή για την ανθρώπινη υγεία καθώς και την απορρόφηση από τα πουλερικά ουσιών όπως αντιβιοτικών,  οιστρογόνων, θυρεοστατικών, τρυφεροποιητών, παρασιτοκτόνων, ζιζανιοκτόνων ή αρσενικούχων ή αντιμονιούχων ουσιών- γ) που αφορούν την προσθήκη στα νωπά κρέατα πουλερικών ξένων ουσιών καθώς και την επεξεργασία τους με ιονίζουσες ή υπεριώδεις ακτίνες."  Άρθρο 8  Στο άρθρο 8 οι λέξεις "κεφάλαιο VIIΙ" αντικαθίστανται από τις λέξεις "κεφάλαιο XI".   Άρθρο 9  Στο άρθρο 9 οι λέξεις "άρθρο 5 παράγραφος 3, δεύτερο εδάφιο, δευτέρα φράση" αντικαθίστανται από τις λέξεις "άρθρο 5 παράγραφος 4".   Άρθρο 10  Παρεμβάλλεται το ακόλουθο άρθρο:  "Άρθρο 12α 1. Στην περίπτωση που γίνεται αναφορά στη διαδικασία που καθορίζεται στο παρόν άρθρο, η Μόνιμη Κτηνιατρική Επιτροπή η οποία έχει συσταθεί με την απόφαση του Συμβουλίου της 15ης Οκτωβρίου 1968, καλουμένη στο εξής "επιτροπή", συγκαλείται από τον πρόεδρό  της αμελλητί είτε με δική του πρωτοβουλία, είτε κατόπιν αιτήσεως Κράτους μέλους.  2. Στην επιτροπή, οι ψήφοι των Κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.  3. Ο αντιπρόσωπος της Επιτροπής υποβάλλει σχέδιο για τα μέτρα που πρέπει να ληφθούν. Η επιτροπή διατυπώνει τη γνώμη της για τα μέτρα αυτά σε προθεσμία που ο πρόεδρος δύναται να καθορίζει σε συνάρτηση με τον επείγοντα χαρακτήρα των προς εξέταση θεμάτων.  Αποφαίνεται με πλειοψηφία σαράντα μιας ψήφων.  4. Η Επιτροπή λαμβάνει τα μέτρα και τα θέτει αμέσως σε εφαρμογή, εφ' όσον είναι σύμφωνα με τη γνώμη της επιτροπής. Αν δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει αμέσως στο Συμβούλιο πρόταση σχετική με τα μέτρα  που πρέπει να ληφθούν. Το Συμβούλιο λαμβάνει τα μέτρα με ειδική πλειοψηφία.  Αν κατά τη λήξη προθεσμίας τριών μηνών από της ημερομηνίας κατά την οποία συνεκλήθη, το Συμβούλιο δεν έχει θεσπίσει μέτρα, η Επιτροπή λαμβάνει τα προτεινόμενα μέτρα και τα θέτει αμέσως σε εφαρμογή, εκτός από την περίπτωση που το Συμβούλιο έχει αποφανθεί  με απλή πλειοψηφία κατά των εν λόγω μέτρων."  Άρθρο 11  Το κείμενο του άρθρου 14 αντικαθίσταται από το ακόλουθο κείμενο:  "Άρθρο 14 1. Τα Κράτη μέλη απαγορεύουν τη χρησιμοποίηση της μεθόδου ψύξεως των πουλερικών που καλείται "Spinchiller" και χρησιμοποιείται επί του παρόντος. Η απαγόρευση αυτή είναι υποχρεωτική μόνο δέκα οκτώ μήνες μετά την παρουσίαση της εκθέσεως που αναγράφεται  στην παράγραφο 2 και το αργότερο από 1ης Ιανουαρίου 1978.  2. Κατόπιν διαβουλεύσεως των Κρατών μελών στη Μόνιμη Κτηνιατρική Επιτροπή, η Επιτροπή υποβάλλει στο Συμβούλιο, προ της 1ης Ιουλίου 1976, έκθεση περί των μεθόδων ψύξεως που δεν εμπίπτουν στην απαγόρευση της παραγράφου 1."  Άρθρο 12  Το κείμενο του άρθρου 15 αντικαθίσταται από το ακόλουθο κείμενο:  "Άρθρο 15 Μέχρι της θέσεως σε εφαρμογή των κοινοτικών διατάξεων σχετικά με τις εισαγωγές νωπών κρεάτων πουλερικών προελεύσεως τρίτων χωρών, τα Κράτη μέλη εφαρμόζουν στις εισαγωγές αυτές διατάξεις τουλάχιστον ισοδύναμες με εκείνες που προκύπτουν από την παρούσα  οδηγία.  Τα εισαγόμενα νωπά κρέατα πουλερικών δύνανται να αποτελέσουν αντικείμενο συναλλαγών εντός του εισάγοντος Κράτους μέλους. Δεν δύνανται σε καμμία περίπτωση να φέρουν τη σήμανση καταλληλότητος που προβλέπεται στο κεφάλαιο Χ του παραρτήματος I και, όταν  τεμαχίζονται ή αποστεώνονται, πρέπει να υποβάλλονται σε επεξεργασία σύμφωνα με τις διατάξεις του άρθρου 3 παράγραφος 1 σημείο Β.  Εξακολουθούν να υπόκεινται στις εθνικές διατάξεις κάθε Κράτους μέλους ως προς τις ενδοκοινοτικές συναλλαγές."  Άρθρο 13  Παρεμβάλλονται τα ακόλουθα άρθρα:  "Άρθρο 15α Το Συμβούλιο, ομόφωνα προτάσει της Επιτροπής, καθορίζει, προ της 31ης Δεκεμβρίου 1976, τις διατάξεις που εφαρμόζονται στα νωπά κρέατα με μορφή μιττωτού λεπτοκομμένου, χονδοκομμένου, ή τεμαχισμένα με ανάλογο τρόπο. Η Επιτροπή, για το σκοπό αυτό,  υποβάλλει στο Συμβούλιο πρόταση προ της 31ης Ιουλίου 1976. Μέχρι της ενάρξεως ισχύος των διατάξεων που θεσπίζονται έτσι από το Συμβούλιο, τα κρέατα που αναφέρονται στο παρόν άρθρο εξακολουθούν να υπόκεινται στις εθνικές νομοθεσίες.  Άρθρο 15β Το Συμβούλιο, ομόφωνα προτάσει της Επιτροπής, καθορίζει, προ της 1ης Ιανουαρίου 1978, τις θερμοκρασίες που πρέπει να τηρούνται κατά τη διάρκεια των εργασιών τεμαχισμού, αποστεώσεως και συσκευασίας, όπως η τελευταία αυτή προβλέπεται στους αριθ. 47 και 48  του κεφαλαίου XIII του παραρτήματος I και με την επιφύλαξη των διατάξεων που προβλέπονται στον αριθ. 37 δεύτερο και τρίτο εδάφιο του κεφαλαίου VIII του παραρτήματος I."  Άρθρο 14  Το άρθρο 16 τροποποιείται ως εξής:  α) οι λέξεις "και του άρθρου 16α" παρεμβάλλονται μετά τις λέξεις "Με την επιφύλαξη των διατάξεων του άρθρου 14"- β) υπό β), οι λέξεις "σε προθεσμία κατ'ανώτατο όριο πέντε ετών, από της κοινοποιήσεως της οδηγίας" αντικαθίστανται από τις λέξεις "την 1η Ιανουρίου 1977".   Άρθρο 15  Παρεμβάλλεται το ακόλουθο άρθρο:  "Άρθρο 16α Εν τούτοις, ως προς τα νωπά κρέατα πουλερικών τα οποία έχουν ληφθεί και τεθεί σε κυκλοφορία στο έδαφος τους και κατά παρέκκλιση του άρθρου 16 υπό β),  α) Τα Κράτη μέλη δύνανται, προ της λήξεως της προθεσμίας που αναφέρεται στο άρθρο 16 υπό β), να χορηγούν στα σφαγεία ή στα εργαστήρια τεμαχισμού, που ευρίσκονται στο έδαφος τους και ασκούν τη δραστηριότητα αυτή προ της 15ης Φεβρουαρίου 1975 και τα οποία  το ζητούν ρητά:  - συμπληρωματική προθεσμία, που δύναται να φθάνει το αργότερο μέχρι την 15η Αυγούστου 1977, για να συμμορφωθούν με τις διατάξεις των κεφαλαίων I και II του παραρτήματος I,  - συμπληρωματική προθεσμία, που δύναται να φθάνει, το αργότερο μέχρι την 15η Αυγούστου 1979, για να συμμορφωθούν με τις διατάξεις τις σχετικές με τον έλεγχο των εγκαστάσεων καθώς και τις επιθεωρήσεις προ της σφαγής και μετά τη σφαγή πoυ προβλέπονται από  την παρούσα οδηγία.  - συμπληρωματική προθεσμία που δύναται να φθάνει το αργότερο μέχρι την 15η Αυγούστου 1981, για να συμμορφωθούν με τις διατάξεις τις σχετικές με τη σφαγή και τον εκσπλαχνισμό που προβλέπονται στο κεφάλαιο V του παραρτήματος I.  Τα Κράτη μέλη ανακοινώνουν αμέσως στην Επιτροπή τον κατάλογο των σφαγείων και των εργαστηρίων τεμαχισμού για τα οποία έχει επιτραπεί παρέκκλιση καθώς και κάθε τροποποίηση του καταστατικού των σφαγείων αυτών ή εργαστηρίων τεμαχισμού.  β) Η ετήσια ιατρική εξέταση η οποία προβλέπεται στον αριθ. 12 του κεφαλαίου III, του παραρτήματος I είναι υποχρεωτική μόνο μετά από ημερομηνία που θα καθορισθεί από το Συμβούλιο, ομόφωνα προτάσει της Επιτροπής, προ της 15ης Φεβρουαρίου 1980.  Η παρέμβαση του επισήμου κτηνιάτρου, όπως προβλέπεται από την παρούσα οδηγία, είναι υποχρεωτική, ως προς τον έλεγχο των εργαστηρίων τεμαχισμού και εναποθηκεύσεως, μόνο μετά από ημερομηνία που θα καθορισθεί από το Συμβούλιο ομόφωνα προτάσει της  Επιτροπής.  Όταν γίνεται χρήση μιας από τις παρεκκλίσεις που προβλέπονται στην παρούσα παράγραφο, απαγορεύεται η χρήση της σημάνσεως καταλληλότητος που προβλέπεται στο κεφάλαιο X του παραρτήματος I."  Άρθρο 16  Το κείμενο του παραρτήματος I αντικαθίσταται από το ακόλουθο κείμενο:  "ΠΑΡΑΡΤΗΜΑ I ΚΕΦΑΛΑΙΟ ΠΡΩΤΟ ΟΡΟΙ ΥΓΙΕΙΝΗΣ ΑΝΑΦΕΡΟΜΕΝΟΙ ΣΤΑ ΣΦΑΓΕΙΑ 1. Τα σφαγεία πρέπει να περιλαμβάνουν τουλάχιστον:  α) χώρο ή υπόστεγο, αρκετά ευρύ, που δύναται εύκολα να καθαρισθεί και απολυμανθεί, για την προ της σφαγής εξέταση των πουλερικών- β) ειδικό χώρο ή υπόστεγο, που δύναται εύκολα να καθαρισθεί και απολυμανθεί και προορίζεται για τα ασθενή και ύποπτα ασθενείας πουλερικά- γ) χώρο σφαγής τέτοιων διαστάσεων, ώστε οι εργασίες αναισθητοποιήσεως και αφαιμάξεως, αφ'ενός, και της αποπτιλώσεως που συνοδεύεται ενδεχόμενα από εμβάπτιση σε θερμό ύδωρ (ζεμάτισμα), αφ' ετέρου, να πραγματοποιούνται η κάθε μία σε ειδικούς χώρους. Κάθε  επικονωνία μεταξύ του χώρου σφαγής και του χώρου ή του υποστέγου που αναφέρεται υπό α) άλλη από το περιορισμένο άνοιγμα που προορίζεται για την αποκλειστική διέλευση των προς σφαγή πουλερικών, πρέπει να είναι εφοδιασμένη με πόρτα αυτομάτου κλεισίματος- δ) χώρο εκσπλαχνισμού και πρώτης συσκευασίας, τέτοιων διαστάσεων, ώστε οι εργασίες εκσπλαχνισμού να πραγματοποιούνται σε χώρο απομακρυσμένο από τα άλλα σημεία εργασίας ή διαχωρισμένο από τα τελευταία αυτά με χωρίσματα, που εμποδίζει τη ρύπανση τους.  Κάθε επικοινωνία μεταξύ του χώρου εκσπλαχνισμού και της πρώτης συσκευασίας και του χώρου σφαγής, άλλη από το περιορισμένο άνοιγμα που προορίζεται για την αποκλειστική διέλευση των εσφαγμένων ζώων, πρέπει να είναι εφοδιασμένη με πόρτα αυτομάτου  κλεισίματος- ε) σε περίπτωση ανάγκης, χώρο αποστολής- στ) χώρο ή χώρους ψυκτικούς αρκετά ευρείς- ζ) χώρο ή διαρρύθμιση για τη συγκέντρωση των πτίλων, εκτός αν αυτά αντιμετωπίζονται ως απορρίμματα- η) ειδικούς χώρους οι οποίοι κλειδώνονται και προορίζονται αντίστοιχα για την εναποθήκευση, αφ' ενός, των δεσμευθέντων κρεάτων και αφ' ετέρου των μη υγιεινών κρεάτων τα οποία έχουν κριθεί ακατάλληλα για την ανθρώπινη κατανάλωση και των απορριμμάτων, εφ'  όσον τα κρέατα και τα απορρίμματα αυτά δεν απομακρύνονται καθημερινά από το σφαγείο- θ) ειδικό χώρο που προορίζεται για την τεχνική επεξεργασία ή την καταστροφή των κρεάτων τα οποία έχουν κριθεί ακατάλληλα για την ανθρώπινη κατανάλωση σύμφωνα με τον αριθ. 32 και αυτών τα οποία σύμφωνα με τον αριθ. 33 αποκλείονται της ανθρώπινης  καταναλώσεως, των απορριμμάτων και των υποπροϊόντων σφαγής για βιομηχανική χρήση, όταν η τεχνική επεξεργασία ή η καταστροφή αυτή πραγματοποιούνται μέσα στην εγκατάσταση- ι) βεστιάρια, νιπτήρες και ντους καθώς και W.C. μετά καταιωνισμού ύδατος, χωρίς να υπάρχει δυνατότητα τα τελευταία αυτά να επικοινωνούν απ' ευθείας με τους χώρους εργασίας- οι νιπτήρες πρέπει να είναι εφοδιασμένοι με θερμό και ψυχρό τρεχούμενο ύδωρ, με  συσκευές για τον καθαρισμό και την απολύμανση των χεριών, καθώς και με χειρόμακτρα μίας χρήσεως. Οι νιπτήρες πρέπει να είναι τοποθετημένοι κοντά στα W.C. Από της 15ης Φεβρουαρίoυ 1980, αυτοί πρέπει να είναι εφοδιασμένοι με κρουνούς που δεν λειτουργούν  με τα χέρια- κ) χώρο ειδικά διευθετημένο για την κόπρο, εφ' όσον αυτή δεν απομακρύνεται αμέσως κατά τρόπο υγιεινό- λ) χώρο και αρκετές συσκευές για τον καθαρισμό και την απολύμανση των κλωβών και των οχημάτων- μ) χώρο κατάλληλα διευθετημένο που κλειδώνει, στην αποκλειστική διάθεση της κτηνιατρικής υπηρεσίας- ν) στους χώρους εργασίας, αρκετές συσκευές για τον καθαρισμό και την απολύμανση των χεριών και του υλικού εργασίας- οι συσκευές αυτές πρέπει να ευρίσκονται όσο το δυνατό πλησιέστερα στις θέσεις εργασίας. Οι κρουνοί δεν πρέπει να λειτουργούν με τα χέρια-  οι εγκαταστάσεις αυτές πρέπει να είναι εφοδιασμένες με θερμό ή ψυχρό τρεχούμενο ύδωρ, με μέσα καθαρισμού και απολυμάνσεως καθώς και με χειρόμακτρα μίας χρήσεως- για τον καθαρισμό των εργαλείων, το ύδωρ πρέπει να μην έχει θερμοκασία κατώτερη των +82oC- ξ) διαρρυθμίσεις τέτοιες ώστε να καθίσταται δυνατή η πραγματοποίηση, σε κάθε στιγμή και με αποτελεσματικό τρόπο, των περιγραφομένων στην παρούσα οδηγία εργασιών της κτηνιατρικής επιθεωρήσεως- ο) καλή περίφραξη του σφαγείου- π) με την επιφύλαξη των διατάξεων υπό α), β), γ) και δ), ικανοποιητικό διαχωρισμό μεταξύ του καθαρού και του ρυπαρού τμήματος- ρ) στους χώρους που αναφέρονται στα εδάφια α) έως ι):  - δάπεδο από αδιάβροχα και άσηπτα υλικά, το οποίο δύναται να καθαρισθεί και απολυμανθεί εύκολα, διαρρυθμιζόμενο κατά τέτοιο τρόπο ώστε να επιτρέπει την εύκολη ροή του ύδατος,  - τοίχους λείους, με επένδυση ή βαφή ύψους τουλάχιστον 2 μέτρων, δυναμένους να πλυθούν και ανοικτού χρώματος και των οποίων οι μεταξύ τους γωνίες και οι γωνίες μετά του εδάφους είναι στρογγυλεμένες- σ) επαρκή αερισμό και, εφ' όσον είναι αναγκαίο, καλή έξοδο των αναθυμιάσεων- τ) επαρκή φωτισμό φυσικό ή τεχνητό που δεν αλλοιώνει τα χρώματα μέσα στους χώρους που προορίζονται για τα ζώντα ή σφαγμένα πουλερικά- υ) εγκατάσταση που επιτρέπει τον ανεφοδιασμό με ύδωρ αποκλειστικά πόσιμο με πίεση και σ' επαρκή ποσότητα- εν τούτοις, για την παραγωγή ατμού, την κατάσβεση πυρκαγιών, την ψύξη των ψυκτικών μηχανημάτων καθώς και για την υδραυλική εκκένωση των πτίλων, υπό  τον όρο ότι λαμβάνονται τα κατάλληλα μέτρα προκειμένου να αποφεύγεται κάθε μόλυνση, δύναται να επιτραπεί κατ' εξαίρεση μία εγκατάσταση παρέχουσα μη πόσιμο ύδωρ, με την προϋπόθεση ότι οι αγωγοί οι εγκατεστημένοι προς τούτο, δεν επιτρέπουν τη χρήση του  ύδατος αυτού γι' άλλους σκοπούς.  Οι αγωγοί του μη πόσιμου ύδατος πρέπει να διαφέρουν από αυτούς που χρησιμοποιούνται για το πόσιμο ύδωρ και δεν πρέπει να διέρχονται από τους χώρους στους οποίους βρίσκονται τα κρέατα.  Εν τούτοις, μέχρι την 15η Φεβρουαρίου 1980, η διέλευση των αγωγών του μη ποσίμου ύδατος από τους χώρους στους οποίους βρίσκονται τα κρέατα δύναται να επιτραπεί κατ' εξαίρεση στα σφαγεία που ασκούν τη δραστηριότητα τους προ της 15ης Φεβρουαρίου 1975, με  την προϋπόθεση ότι, στα τμήματα που διέρχονται από τους εν λόγω χώρους οι αγωγοί αυτοί δεν πρέπει να φέρουν ούτε κρουνούς ούτε σημεία υδροληψίας- φ) εγκατάσταση που προμηθεύει με πίεση και σ' επαρκή ποσότητα θερμό πόσιμο ύδωρ- χ) σύστημα αποχετεύσεως των υπολειμματικών υδάτων που ανταποκρίνεται στις απαιτήσεις της υγιεινής- ψ) κατάλληλες συσκευές για την προστασία από τα ανεπιθύμητα ζώα, όπως έντομα, τρωκτικά κλπ.- ω) εργαλεία και υλικό εργασίας, καθώς και υλικό που έρχεται σ'επαφή με τα πουλερικά κατά την διάρκεια της συντηρήσεως, από αναλλοίωτα συστατικά τα οποία καθαρίζονται και απολυμαίνονται εύκολα- ιδιαίτερα η χρήση του ξύλου απαγορεύεται- ω) ειδικά δοχεία, υδατογενή, αναλλοίωτα και απαραβίαστα για τη συγκέντρωση των κρεάτων που κρίνονται ακατάλληλα για την ανθρώπινη κατανάλωση, κατά την έννοια του αριθ. 32.  ΚΕΦΑΛΑΙΟ II ΟΡΟΙ ΥΓΙΕΙΝΗΣ ΑΝΑΦΕΡΟΜΕΝΟΙ ΣΤΑ ΕΡΓΑΣΤΗΡΙΑ ΤΕΜΑΧΙΣΜΟΥ 2. Τα εργαστήρια τεμαχισμού πρέπει να περιλαμβάνουν τουλάχιστον:  α) ψυκτικό χώρο αρκετά ευρύ για τη συντήρηση των κρεάτων- β) χώρο για τις εργασίες τεμαχισμού και αποστεώσεως καθώς και για τις εργασίες πρώτης συσκευασίας που προβλέπονται στον αριθ. 48- γ) χώρο για τις εργασίες της δεύτερης συσκευασίας που προβλέπονται στον αριθ. 47 και για την αποστολή των κρεάτων- δ) χώρο καλά διευθετημένο, που κλειδώνει, στην αποκλειστική διάθεση της κτηνιατρικής υπηρεσίας- ε) βεστιάρια, νιπτήρες, ντους καθώς και W.C. μετά καταιωνισμού ύδατος, χωρίς να υπάρχει η δυνατότητα τα τελευταία αυτά να επικοινωνούν απ' ευθείας με τους χώρους εργασίας. Οι νιπτήρες να είναι εφοδιασμένοι με θερμό και ψυχρό τρεχούμενο ύδωρ, με συσκευές  για τον καθαρισμό και την απολύμανση των χεριών, καθώς και με χειρόμακτρα μιας χρήσεως. Νιπτήρες πρέπει να τοποθετούνται πλησίον των W.C. Από 15ης Φεβρουαρίoυ 1980, αυτοί πρέπει να φέρουν κρουνούς που δεν λειτουργούν με τα χέρια- στ) ειδικά δοχεία που προορίζονται για την τοποθέτηση των κρεάτων ή των υπολειμμάτων των κρεάτων που προέρχονται από τεμαχισμό και που δεν προορίζονται για την ανθρώπινη κατανάλωση στεγανά, από αναλλοίωτο υλικό, εφοδιασμένα με καλύμματα και σύστημα  κλεισίματος το οποίο παρεμποδίζει τα μη εξουσιοδοτημένα άτομα να αφαιρούν το περιεχόμενο αυτών ή χώρο, που κλειδώνει, ο οποίος προορίζεται για την τοποθέτηση των κρεάτων και των υπολειμμάτων, αν πλεονάζουσες ποσότητες καθιστούν τούτο αναγκαίο ή αν αυτά  δεν απομακρύνονται ή καταστρέφονται στο τέλος κάθε εργασίμου ημέρας- ζ) στους χώρους που προβλέπονται υπό α):  - δάπεδο από αδιάβροχο και άσηπτα υλικά, που δύναται εύκολα να καθαρισθεί και απολυμανθεί διευθετημένο κατά τέτοιο τρόπο ώστε να επιτρέπει την εύκολη ροή του ύδατος,  - τοίχους λείους, ύψους τουλάχιστον 2 μέτρων, με επένδυση ή βαφή, που δύναται να πλυθεί και ανοικτού χρώματος και των οποίων οι μεταξύ τους γωνίες και οι γωνίες μετά του εδάφους είναι στρογγυλεμένες.  η) στους χώρους που προβλέπονται υπό β):  - δάπεδο από αδιάβροχα και άσηπτα υλικά, που δύναται να καθαρισθεί και απολυμανθεί διευθετημένο έτσι ώστε να επιτρεπει την εύκολη ροή του ύδατος- η μεταφορά του ύδατος αυτού προς φρέατια με σιφώνια και σχάρες πρέπει να διενεργείται δια κεκαλυμένου  αγωγού,  - τοίχους λείους ύψους τουλάχιστον 2 μέτρων, με επένδυση ή βαφή, που δύναται να πλυθεί και ανοικτού χρώματος και των οποίων οι μεταξύ τους γωνίες μετά του εδάφους είναι στρογγυλεμένες- θ) συσκευή ψύξεως που επιτρέπει, στους χώρους που προβλέπονται υπό α), τη διατήρηση μονίμως των κρεάτων σε εσωτερική θερμοκρασία κατώτερη ή ίση με +4oC- ι) θερμόμετρο ή καταγραφικό τηλεθερμόμετρο στο χώρο τεμαχισμού- κ) διαρρυθμίσεις τέτοιες ώστε να καθίσταται δυνατή, σε κάθε στιγμή και με αποτελεσματικό τρόπο, η διενέργεια της κτηνιατρικής επιθεωρήσεως και του ελέγχου που περιγράφονται στην παρούσα οδηγία- λ) διαρρυθμίσεις τέτοιες ώστε να εξασφαλίζεται επαρκής αερισμός στους χώρους όπου επεξεργάζονται τα κρέατα- μ) στους χώρους όπου επεξεργάζονται τα κρέατα φυσικό ή τεχνικό φωτισμό που δεν μεταβάλλει τα χρώματα- ν) εγκατάσταση η οποία εξασφαλίζει τον ανεφοδιασμό με ύδωρ αποκλειστικά πόσιμο, με πίεση και σε επαρκή ποσότητα- εν τούτοις, για την παραγωγή ατμού και την κατάσβεση των πυρκαγιών καθώς και την ψύξη των ψυκτικών μηχανημάτων επιτρέπεται, κατ' εξαίρεση,  εγκατάσταση που παρέχει μη πόσιμο ύδωρ υπό τον όρο ότι οι αγωγοί οι εγκατεστημένοι προς τούτο δεν επιτρέπουν τη χρήση αυτού του ύδατος γι' άλλους σκοπούς.  Οι αγωγοί του μη ποσίμου ύδατος πρέπει να διαφοροποιούνται από αυτούς που χρησιμοποιούνται για το πόσιμο ύδωρ και δεν πρέπει να διέρχονται από τους χώρους επεξεργασίας και αποθηκεύσεως των κρεάτων.  Εν τούτοις, μέχρι την 15η Φεβρουαρίου 1980, η διεύλευση των αγωγών του μη ποσίμου ύδατος από τους χώρους στους οποίους ευρίσκονται τα κρέατα δύναται να επιτρέπεται κατ' εξαίρεση, στα εργαστήρια τεμαχισμού τα οποία ασκούν τη δραστηριότητα τους προ της  15ης Φεβρουαρίου 1975, υπό τον όρο ότι στα τμήματα που διέρχονται από τους εν λόγω χώρους οι αγωγοί αυτοί δεν πρέπει να φέρουν κρουνούς ή σημεία υδροληψίας- ξ) εγκατάσταση που προμηθεύει σ' επαρκή ποσότητα υπό πίεση, θερμό πόσιμο ύδωρ- ο) σύστημα αποχετεύσεως για τα υπολειμματικά ύδατα, που ανταποκρίνεται στις απαιτήσεις υγιεινής- π) στους χώρους τους οποίους διενεργείται η επεξεργασία των κρεάτων αρκετές συσκευές για τον καθαρισμό και την απολύμανση των χεριών και του υλικού εργασίας, οι οποίες πρέπει να ευρίσκονται όσο το δυνατό πλησιέστερα στις θέσεις εργασίας. Οι κρουνοί δεν  πρέπει να λειτουργούν με τα χέρια. Οι εγκαταστάσεις αυτές πρέπει να είναι εφοδιασμένες με θερμό ύδωρ, με υλικά καθαρισμού και απολυμάνσεως, καθώς και με χειρόμακτρα μιας χρήσεως. Για τον καθαρισμό των εργαλείων το ύδωρ δεν πρέπει να έχει θερμοκρασία  κατώτερη των +82oC- ρ) εξοπλισμό που ανταποκρίνεται στις απαιτήσεις της υγιεινής για τον χειρισμό των κρεάτων και την εναπόθεση των δοχείων που χρησιμοποιούνται για τα κρέατα, με τρόπο ώστε ούτε τα κρέατα ούτε τα δοχεία να έρχονται σε επαφή με το έδαφος- σ) κατάλληλες συσκευές για την προστασία από τα ανεπιθύμητα ζώα, όπως τα έντομα, τρωκτικά κλπ.- τ) συσκευές και εργαλεία εργασίας όπως επί παραδείγματι, τράπεζες κοπής, μετακινούμενοι δίσκοι κοπής, δοχεία, ταινίες μεταφοράς και πριόνια, από ύλη ανθεκτική στη διάβρωση, που δεν δύνανται να αλλοιώνουν τα κρέατα και καθαρίζονται και απολυμαίνονται  εύκολα.  ΚΕΦΑΛΑΙΟ III ΥΓΙΕΙΝΗ ΤΟΥ ΠΡΟΣΩΠΙΚΟΥ, ΤΩΝ ΧΩΡΩΝ, ΤΟΥ ΥΛΙΚΟΥ ΚΑΙ ΤΩΝ ΕΡΓΑΛΕΙΩΝ ΣΤΙΣ ΕΓΚΑΤΑΣΤΑΣΕΙΣ 3. Απαιτείται η τελειότερη δυνατή καθαριότητα του προσωπικού, καθώς και των χώρων, του υλικού και των εργαλείων.  α) Το προσωπικό πρέπει, ιδίως, να φέρει ενδύματα εργασίας και κάλυμμα κεφαλής καθαρά, ανοικτού χρώματος και εύκολα στο πλύσιμο. Το προσωπικό που απασχολείται στη σφαγή ζώων, στην επεξεργασία και το χειρισμό των κρεάτων, υποχρεούται να πλένει και  απολυμαίνει τα χέρια του πολλές φορές κατά την ίδια εργάσιμη ημέρα, καθώς και σε κάθε επανάληψη εργασίας. Τα άτομα τα οποία έχουν έλθει σε επαφή με ασθενή ζώα ή με μολυσμένο κρέας πρέπει αμέσως να πλένουν επιμελώς τα χέρια τους και τους βραχίονές τους  με θερμό ύδωρ και στη συνέχεια να τα απολυμαίνουν. Απαγορεύεται το κάπνισμα στους χώρους εργασίας και αποθηκεύσεως.  β) Κανένα ζώο δεν πρέπει να ευρίσκεται μέσα στις εγκατάστασεις. Όσον αφορά τα σφαγεία, η απαγόρευση αυτή δεν εφαρμόζεται στα ζώα ζεύξεως, στα πουλερικά που προορίζονται για σφαγή, στους κονίκλους και στα πτηνά άλλα από αυτά που προβλέπονται στο άρθρο 1  παράγραφος 1 και προορίζονται για άμεσο σφαγή, εφ' όσον αυτά δεν έχουν ενσταυλιστεί, σφαγεί, παρασκευασθεί ή εναποθηκευθεί συγχρόνως με τα πουλερικά αυτά και μέσα στους ίδιους χώρους.  Εν τούτοις, στα Κράτη μέλη που ορίζουν ότι τα πτηνά πρέπει να σφάζονται σύμφωνα με τις διατάξεις της παρούσας οδηγίας, τα νωπά κρέατα που προέρχονται από τα πτηνά αυτά δύνανται να αποθηκεύονται στον ίδιο χώρο με τα νωπά κρέατα που προέρχονται από  κατοικίδια- ζώα τα οποία ανήκουν στα είδη που αναφέρονται στο άρθρο 1 παράγραφος 1.  Η καταστροφή των τρωκτικών, των εντόμων και κάθε άλλου βλαβερού ζωυφίου πρέπει να πραγματοποιείται συστηματικά.  γ) Οι χώροι που απαριθμούνται στον αριθ. 1 υπό α), β), γ) και δ) και στον αριθ. 2 υπό β) και γ) πρέπει να καθαρίζονται και απολυμαίνονται ανάλογα με τις ανάγκες και οπωσδήποτε κατά το πέρας των ημερησίων εργασιών. δ) Οι κλωβοί που χρησιμοποιούνται για τη μεταφορά των πουλερικών πρέπει να κατασκευάζονται από υλικό ανθεκτικό στη διάβρωση που καθαρίζεται και απολυμαίνεται εύκολα. Αυτοί πρέπει να καθαρίζονται και απολυμαίνονται κάθε φορά που αφαιρείται το περιεχόμενό  τους.  ε) Το υλικό και τα εργαλεία τα οποία χρησιμοποιούνται για τη σφαγή, την επεξεργασια των κρεάτων και την εναποθήκευσή τους, πρέπει να διατηρούνται σε καλή κατάσταση συντηρήσεως και καθαριότητος. Πρέπει να καθαρίζονται και απολυμαίνονται με προσοχή πολλές  φορές κατά τη διάρκεια της αυτής εργάσιμης ημέρας καθώς και κατά το πέρας των εργασιών της και της επαναχρησιμοποιήσεώς τους εφ' όσον έχουν μολυνθεί, ιδίως από τα μικρόβια ασθενείας.  στ) Τα δοχεία που προορίζονται για την τοποθέτηση των μη υγιεινών και ακαταλλήλων για την ανθρώπινη κατανάλωση κρεάτων πουλερικών, καθώς και των παραπροϊόντων τους, πρέπει, μετά τη χρήση, να εκκενώνονται, καθαρίζονται και απολυμαίνονται κάθε φορά που  αδειάζουν.  4. Οι χώροι, τα εργαλεία, το υλικό εργασίας και ο εξοπλισμός που χρησιμοποιούνται στη σφαγή, στην επεξεργασία των κρεάτων και στην εναποθήκευσή τους πρέπει να χρησιμοποιούνται μόνο γι' αυτούς τους σκοπούς.  5. Τα κρέατα των πουλερικών καθώς και τα δοχεία που περιέχουν αυτά, δεν πρέπει να έρχονται σε άμεση επαφή με το δάπεδο.  6. Τα πτίλα πρέπει να απομακρύνονται ανάλογα με το ρυθμό της αποπτιλώσεως.  7. Η χρήση των απορρυπαντικών, των απολυμαντικών, των μέσων καταπολεμήσεως των βλαβερών ζώων, δεν πρέπει να επηρεάζει την καταλληλότητα των κρεάτων.  8. Επιβάλλεται η χρησιμοποίηση ποσίμου ύδατος για όλες τις χρήσεις.  Εν τούτοις, με την επιφύλαξη των όρων που προβλέπονται στον αριθ. 1 υπό υ) και στον αριθ. 2 υπό ν), η χρησιμοποίηση του μη ποσίμου ύδατος επιτρέπεται για την παραγωγή ατμού, την κατάσβεση πυρκαγιών, την ψύξη των ψυκτικών μηχανημάτων καθώς και για την  εκκένωση των πτίλων.  9. Απαγορεύεται η διασκόρπιση πριονιδίων ή κάθε άλλου ανάλογου υλικού στο δάπεδο των χώρων επεξεργασίας και εναποθηκεύσεως των κρεάτων.  10. Ο τεμαχισμός διενεργείται έτσι ώστε να αποφεύγεται κάθε ρύπανση των κρεάτων. Τα θραύσματα των οστών και οι θρόμβοι αίματος αφαιρούνται. Τα κρέατα που προέρχονται από τον τεμαχισμό και δεν προορίζονται για ανθρώπινη κατανάλωση συγκεντρώνονται,  διαδοχικά, μέσα στα δοχεία που προβλέπονται στον αριθ. 2 υπό στ).  11. Η σφαγή και ο χειρισμός των κρεάτων πρέπει να απαγορεύεται σε άτομα τα οποία δύνανται να μολύνουν αυτά, ιδίως σε άτομα:  α) είτε προσβληθέντα ή ύποπτα προσβολής από κοιλιακό τύφο, παράτυφο Α και Β, λοιμώδη εντερίτιδα (σαλμονέλλωση), δυσεντερίες, λοιμώδη ηπατίτιδα, οστρακιά, είτε φορείς των ιδίων αυτών ασθενειών- β) προσβληθέντα ή ύποπτα προσβoλής από μεταδοτική φυματίωση- γ) προσβληθέντα ή ύποπτα προσβολής από μεταδοτική δερματική ασθένεια- δ) ασκούντα συγχρόνως εργασία από την οποία μικρόβια είναι δυνατό να μεταδίδονται στα κρέατα- ε) φέροντα επίδεσμο στα χέρια, εξαιρέσει ενός στεγανού επιδέσμου που προστατεύει μία μη πυορροούσα πληγή.  12. Ιατρικό πιστοποιητικό πρέπει να απαιτείται από κάθε άτομο το οποίο ασχολείται με την επεξεργασία των κρεάτων πουλερικών. Το πιστοποιητικό αυτό βεβαιώνει ότι δεν υπάρχει αντίθεση για αυτή την απασχόληση και πρέπει να ανανεούται κάθε έτος και κάθε  φορά που ο επίσημος κτηνίατρος το ζητήσει και πρέπει να βρίσκεται στη διάθεση του τελευταίου αυτού.  ΚΕΦΑΛΑΙΟ IV ΥΓΙΕΙΟΝΟΜΙΚΗ ΕΞΕΤΑΣΗ ΠΡΟ ΤΗΣ ΣΦΑΓΗΣ 13. Τα πουλερικά που προορίζονται για σφαγή πρέπει να υποβάλλονται στην προ της σφαγής εξέταση σε 24 ώρες από της αφίξεώς τους στο σφαγείο. Η εξέταση αυτή πρέπει να ανανεούται αμέσως προ της σφαγής, αν έχουν περάσει περισσότερο από 24 ώρες από τη στιγμή  που διενεργήθηκε η προ της σφαγής εξέταση.  14. Η προ της σφαγής εξέταση δύναται να περιορίζεται στην αναζήτηση των ζημιών που έχουν προξενηθεί κατά τη μεταφορά, εφ' όσον τα πουλερικά έχουν εξετασθεί στην εκμετάλλευση καταγωγής τους κατά τη διάρκεια των τελευταίων 24 ωρών και έχουν κριθεί υγιή.  Επί πλέον, η ταυτότητά τους πρέπει να αποδεικνύεται κατά την άφιξή τους στο σφαγείο. Εφ' όσον η προ της σφαγής εξέταση στην εκμετάλλευση καταγωγής τους και στο σφαγείο δεν διενεργήθηκε από τον ίδιο επίσημο κτηνίατρο τα ζώα πρέπει να συνοδεύονται από  υγειονομικό πιστοποιητικό που περιέχει τις ενδείξεις που προβλέπονται στο παράρτημα III.  15. Η προ της σφαγής εξέταση πρέπει να διενεργείται με συνθήκες καταλλήλου φωτισμού.  16. Η εξέταση πρέπει να διευκρινίζει:  α) αν τα πουλερικά είναι προσβεβλημένα από ασθένεια μεταδοτική στον άνρθρωπο ή στα ζώα, ή αν παρουσιάζουν συμπτώματα ή αν η γενική τους κατάσταση δημιουργεί φόβους εμφανίσεως τέτοιας ασθενείας- β) αν παρουσιάζουν συμπτώματα ασθενείας ή διαταραχή της γενικής τους καταστάσεως που δύναται να καταστήσει τα κρέατα ακατάλληλα για την ανθρώπινη κατανάλωση.  17. Κρίνονται ως ακατάλληλα για την ανθρώπινη κατανάλωση τα πουλερικά που έχουν προσβληθεί από πανώλη, ασθένεια του Newcastle, λύσσα, σαλμονέλλωση, χολέρα ή ορνίθωση.  18. Δεν δύναται να σφάζονται προκειμένου να δοθούν στην ανθρώπινη κατανάλωση ως νωπά κρέατα τα ζώα για τα οποία έχει αποδειχθεί:  - με την παρουσία ασθενειών πουλερικών στα σφαγεία,  - με υγειονομικές πληροφορίες που αφορούν την προέλευσή τους,  ότι είχαν έλθει σ' επαφή με πουλερικά που έχουν προσβληθεί από πανώλη, ασθένεια του Newcastle, λύσσα, σαλμονέλλωση, χολέρα η ορνίθωση ώστε να είναι δυνατή η μετάδοση της ασθενείας σ' αυτά.  19. Τα πουλερικά που αναφέρονται στους αριθ. 16, 17 και 18 πρέπει να σφάζονται χωριστά και τελευταία.  ΚΕΦΑΛΑΙΟ V ΥΓΙΕΙΝΗ ΤΗΣ ΣΦΑΓΗΣ 20. Τα πουλερικά που εισάγονται στους χώρους σφαγής, πρέπει να σφάζονται αμέσως μετά την αναισθητοποίησή τους.  Εν τούτοις, η αναισθητοποίηση δύναται να μη διενεργείται εφ' όσον απαγορεύεται από θρησκευτικούς κανόνες.  21. Η αφαίμαξη πρέπει να είναι πλήρης και να διενεργείται κατά τέτοιο τρόπο ώστε το αίμα να μην είναι δυνατό να αποτελέσει αιτία ρυπάνσεως εκτός του χώρου σφαγής.  22. Η αποπτίλωση πρέπει να είναι άμεση και πλήρης.  23. Ο εκσπλαχνισμός πρέπει να διενεργείται αμέσως. Το σφάγιο πρέπει να ανοίγεται κατά τρόπο ώστε οι κοιλότητες και όλα τα εντόσθια να είναι δυνατό να επιθεωρούνται. Προς το σκοπό αυτό, το ήπαρ, ο σπλην και ο εντερικός σωλήνας πρέπει να εξάγονται του  σφαγίου κατά τρόπο ώστε να μην ρυπανθεί και οι φυσικές συνδέσεις των εντοσθίων αυτών να διατηρούνται μέχρι τη στιγμή της επιθεωρήσεως.  24. Μετά την επιθεώρηση, τα εξαχθέντα εντόσθια πρέπει να διαχωρίζονται αμέσως από σφάγιο και να αφαιρούνται τα ακατάλληλα για την ανθρώπινη κατανάλωση τμήματα αμέσως.  Τα εντόσθια ή τα τμήματα των εντοσθίων που παραμένουν στο σφάγιο πρέπει, εξαιρέσει των νεφρών, να αφαιρούνται αμέσως και αν είναι δυνατό εν όλω, σε κατάλληλες συνθήκες υγιεινής.  25. Απαγορεύονται: η εμφύσηση των κρεάτων πουλερικών και ο καθαρισμός τους με ύφασμα καθώς η παραγέμιση των σφαγίων, εκτός αν πραγματοποιηθεί με εδώδιμα παραπροϊόντα που αντιστοιχούν σε πουλερικό σφαγέν εντός της εγκαταστάσεως.  26. Απαγορεύονται ο τεμαχισμός του σφαγίου και κάθε αφαίρεση ή επεξεργασία των κρεάτων πουλερικών προ του πέρατος της επιθεωρήσεως. Ο επίσημος κτηνίατρος δύναται να επιβάλει κάθε απαραίτητο για την επιθεώρηση χειρισμό.  27. Τα κρέατα που δεσμεύονται και τα κρέατα που κρίνονται ακατάλληλα για την ανθρώπινη κατανάλωση σύμφωνα με τον αριθ. 32 ή που αποκλείονται από την ανθρώπινη κατανάλωση σύμφωνα με τον αριθ. 33, τα πτίλα και τα απορρίματα, πρέπει να μεταφέρονται μόλις  καταστεί δυνατό στους χώρους, τις διαρρυθμίσεις ή τα δοχεία τα οποία προβλέπονται στον αριθ. 1 υπό ζ), η) και θ) και πρέπει να χειρίζονται κατά τρόπο ώστε να περιορίζεται, όσο το δυνατό περισσότερο, η μόλυνση.  28. Στο τέλος της επιθεωρήσεως και της αφαιρέσεως των εντοσθίων, τα νωπά κρέατα πουλερικών πρέπει αμέσως να καθαρίζονται και να ψύχονται σύμφωνα με τους κανόνες της υγιεινής.  ΚΕΦΑΛΑΙΟ VI ΥΓΕΙΟΝΟΜΙΚΗ ΕΠΙΘΕΩΡΗΣΗ ΜΕΤΑ ΤΗ ΣΦΑΓΗ 29. Όλα τα τμήματα του ζώου πρέπει να υποβάλλονται σε επιθεώρηση αμέσως μετά τη σφαγή.  30. Η μετά τη σφαγή επιθεώρηση πρέπει να διενεργείται σε κατάλληλες συνθήκες φωτισμού.  31. Η επιθεώρηση μετά τη σφαγή πρέπει να περιλαμβάνει:  α) τη μακροσκοπική εξέταση του σφαγμένου ζώου- β) εφ' όσον είναι αναγκαίο, την ψηλάφηση και τη διενέργεια τομών επί του εσφαγμένου ζώου- γ) την αναζήτηση αλλοιώσεων της συστάσεως, του χρώματος, της οσμής και, ενδεχόμενα, της γεύσεως- δ) στην ανάγκη, εργαστηριακές εξετάσεις.  ΚΕΦΑΛΑΙΟ VII ΑΠΟΦΑΣΗ ΤΟΥ ΕΠΙΣΗΜΟΥ ΚΤΗΝΙΑΤΡΟΥ ΚΑΤΑ ΤΗ ΜΕΤΑ ΤΗ ΣΦΑΓΗ ΕΠΙΘΕΩΡΗΣΗ 32.1. Κρίνονται ως ακατάλληλα για την ανθρώπινη κατανάλωση, ολοκληρωτικά, τα πουλερικά των οποίων η μετά τη σφαγή επιθεώρηση αποκαλύπτει μία από τις ακόλουθες περιπτώσεις:  - θάνατο που προέρχεται από άλλη εκτός της σφαγής αιτία,  - γενικευμένη ρύπανση,  - σημαντικά τραύματα και εκχυμώσεις,  - οσμή, χρώμα, γεύση μη φυσιολογικά,  - σήψη,  - μη φυσιολογική σύσταση,  - καχεξία,  - υδραιμία,  - ύδρωπα ασκίτη,  - ίκτερο,  - μολυσματικά νοσήματα,  - ασπεργίλλωση,  - τοξοπλάσμωση,  - εκτεταμένη υποδόριο ή μυϊκή παρασίτωση,  - κακοήθεις ή πολλαπλές νεοπλασίες,  - λεύκωση,  - τοξίνωση.  2. Κρίνονται ως ακατάλληλα για την ανθρώπινη κατανάλωση τα τμήματα του σφαγμένου ζώου τα οποία παρουσιάζουν εντοπισμένες τραυματικές αλλοιώσεις ή μολύνσεις που δεν επηρεάζουν την καταλληλότητα του υπολοίπου κρέατος.  33. Αποκλείονται από την ανθρώπινη κατανάλωση η κεφαλή που έχει αποκοπεί από το σφάγιο, εξαιρέσει της γλώσσας, και τα εντόσθια που απαριθμούνται κατωτέρω: τραχεία, πνεύμονες, που έχουν αφαιρεθεί από το σφάγιο σύμφωνα με τις διατάξεις του αριθ. 24,  οισοφάγος, πρόλοβος έντερα και χοληδόχος κύστη.  ΚΕΦΑΛΑΙΟ VIII ΠΡΟΔΙΑΓΡΑΦΕΣ ΠΟΥ ΑΦΟΡΟΥΝ ΤΑ ΚΡΕΑΤΑ ΠΟΥ ΠΡΟΟΡΙΖΟΝΤΑΙ ΓΙΑ ΤΕΜΑΧΙΣΜΟ 34. Ο τεμαχισμός του σφαγίου σε τμήματα ή η αποστέωση διενεργούνται μόνο σε εργαστήρια τεμαχισμού.  35. Ο εκμεταλλευόμενος την εγκατάσταση ή ο αντιπρόσωπός του, υποχρεούται να διευκολύνει τις εργασίες ελέγχου της επιχειρήσεως, ιδίως να ενεργεί κάθε χειρισμό που κρίνεται χρήσιμος και να θέτει στη διάθεση της υπηρεσίας ελέγχου, τις απαραίτητες  διευθετήσεις. Ιδιαίτερα πρέπει να είναι σε θέση, σε κάθε αίτηση, να γνωρίζει στον επίσημο κτηνίατρο που είναι επιφορτισμένος με τον έλεγχο, την προέλευση των νωπών κρεατών που εισάγονται στην εγκατάσταση.  36. Τα κρέατα που δεν πληρούν τους όρους του άρθρου 3 παράγραφος 1 σημείο Β υπό β) πρέπει να ευρίσκονται στα εγκεκριμένα εργαστήρια τεμαχισμού μόνο υπό τον όρο, ότι έχουν εναποθηκευθεί σε ειδικούς χώρους- αυτά πρέπει να τεμαχίζονται σε άλλους χώρους ή  σε διάφορο χρόνο από τα κρέατα που ανταποκρίνονται στους εν λόγω όρους. Ο επίσημος κτηνίατρος πρέπει να έχει δικαίωμα ελευθέρας εισόδου ανά πάσα στιγμή στα ψυγεία και σ' όλους τους χώρους εργασίας, για να εγγυάται την αυστηρή τήρηση των ανωτέρω  διατάξεων.  37. Τα νωπά κρέατα που προορίζονται για τεμαχισμό πρέπει να τοποθετούνται αμέσως μετά την εισαγωγή τους στο εργαστήριο τεμαχισμού και μέχρι της στιγμής της χρησιμοποιήσεώς τους στο χώρο που προβλέπεται στον αριθ. 2 υπό α)- ο χώρος αυτός πρέπει να  εξασφαλίζει μόνιμα τη διατήρηση εσωτερικής θερμοκρασίας κατώτερης ή ίσης με 4 oC.  Εν τούτοις κατά παρέκκλιση του αριθ. 28, τα κρέατα δύνανται να μεταφέρονται απ' ευθείας από το χώρο σφαγής στο χώρο τεμαχισμού.  Στην περίπτωση αυτή, ο χώρος σφαγής και ο χώρος τεμαχισμού πρέπει να είναι αρκετά κοντά ο ένας στον άλλο και να ευρίσκονται στο αυτό κτιριακό συγκρότημα διότι τα προς τεμαχισμό κρέατα πρέπει να μεταφέρονται άνευ διακοπής της φορτώσεως από τον ένα στον  άλλο χώρο χάρις στην επέκταση του μηχανικού εναερίου δικτύου χειρισμού του χώρου σφαγής και ο τεμαχισμός πρέπει να διενεργείται αμέσως. Αμέσως μετά τη διενέργεια του προβλεπομένου τεμαχισμού και της συσκευασίας, τα κρέατα πρέπει να μεταφέρονται στον  ψυκτικό χώρο που προβλέπεται στον αριθ. 2 υπό α).  38. Τα κρέατα πρέπει να εισάγονται στους χώρους που αναφέρονται στον αριθ. 2 υπό β) ανάλογα με τις ανάγκες. Αμέσως μετά την πραγματοποίηση του προβλεπομένου τεμαχισμού και της συσκευασίας, αυτά πρέπει να μεταφέρονται στον ψυκτικό χώρο που αναφέρεται  στον αριθ. 2 υπό α).  39. Εκτός από την περίπτωση του εν θερμώ τεμαχισμού, ο τεμαχισμός δύναται να διενεργείται μόνο αν το κρέας έχει εσωτερική θερμοκρασία κατώτερη ή ίση των +4 oC.  40. Απαγορεύεται ο καθαρισμός των νωπών κρεάτων με ύφασμα.  ΚΕΦΑΛΑΙΟ IX ΥΓΕΙΟΝΟΜΙΚΟΣ ΕΛΕΓΧΟΣ ΤΩΝ ΤΕΜΑΧΙΣΜΕΝΩΝ ΚΡΕΑΤΩΝ 41. Τα εργαστήρια τεμαχισμού υπόκεινται σε έλεγχο ο οποίος διενεργείται από επίσημο κτηνίατρο.  42. Ο έλεγχος του επισήμου κτηνιάτρου περιλαμβάνει τις ακόλουθες εργασίες:  α) έλεγχο του βιβλίου εισαγωγής νωπών κρεάτων και εξαγωγής τεμαχισμένων κρεάτων- β) υγειονομική επιθεώρηση των νωπών κρεάτων που υπάρχουν στο εργαστήριο τεμαχισμού- γ) έλεγχο της καθαριότητος των χωρών, των εγκαταστάσεων και των εργαλείων, καθώς και της υγιεινής του προσωπικού- δ) διενέργεια κάθε απαραιτήτου δειγματοληψίας προκειμένου να πραγματοποιηθούν οι εργαστηριακές εξετάσεις που έχουν ως σκοπό την αποκάλυψη, επί παραδείγματι, της παρουσίας επιβλαβών μικροβίων, προσθετικών ή άλλων μη επιτρεπομένων χημικών ουσιών. Τα  αποτελέσματα των εξετάσεων αυτών καταγράφονται σε βιβλίο- ε) κάθε άλλο έλεγχο που κρίνεται χρήσιμος για την τήρηση των διατάξεων της οδηγίας.  ΚΕΦΑΛΑΙΟ X ΣΗΜΑΝΣΗ ΚΑΤΑΛΛΗΛΟΤΗΤΟΣ 43. Η σήμανση της καταλληλότητος πρέπει να πραγματοποιείται με την ευθύνη του επισήμου κτηνιάτρου, ο οποίος προς τούτο φυλάει και διατηρεί:  α) τα εργαλεία που προορίζονται για τη σήμανση της καταλληλότητος των κρεάτων, τα οποία δύναται να παραδώσει στο βοηθητικό προσωπικό μόνο τη στιγμή της σημάνσεως και για τον αναγκαίο προς τούτο χρόνο- β) τις ετικέττες και τα καλύμματα, κατά το μέτρο που αυτά ήδη φέρουν μία από τις σημάνσεις που προβλέπονται στον αριθ. 44, καθώς και τις σφαραγίδες-πλακίδια οι οποίες αναφέρονται στον αριθ. 44. Οι ετικέττες, τα καλύμματα και οι σφραγίδες-πλακίδια  παραδίδονται στο βοηθητικό προσωπικό τη στιγμή κατά την οποία πρέπει να χρησιμοποιηθούν και σε αριθμό αντίστοιχο με τις ανάγκες.  44.1. Η σήμανση καταλληλότητος περιλαμβάνει:  α) - στο άνω τμήμα, τα δύο πρώτα γράμματα της χώρας αποστολής, με λατινικούς χαρακτήρες και με κεφαλαία γράμματα,  - στο κέντρο, τον αριθμό της κτηνιατρικής εγκρίσεως του σφαγείου ή σε δεδομένη περίπτωση, του εργαστηρίου τεμαχισμού,  - στο κάτω τμήμα, ένα από τα τμήματα CEE, EEG, EWG, EOF ή EEC.  Οι χαράκτηρες πρέπει να έχουν ύψος 0,2 εκατ. για τα γράμματα καθώς και για τους αριθμούς- β) ένα ωοειδές σχήμα 6,5 επί 4,5 εκατ. εντός του οποίου εμφαίνονται οι ενδείξεις που απαριθμούνται υπό α), δεδομένου ότι τα γράμματα πρέπει να έχουν ύψος 0,8 εκατ. και οι αριθμοί 1,1 εκατ.  2. Τα εργαλεία της σημάνσεως πρέπει να αποτελούνται από υλικά που ανταποκρίνονται σε όλες τις απαιτήσεις υγιεινής και στα οποία οι ενδείξεις που αναφέρονται στην παράγραφο 1 εμφαίνονται κατά τρόπο απόλυτα ευανάγνωστο.  3. α) Η σήμανση της καταλληλότητος η οποίας αναφέρεται στην παράγραφο 1 υπό α) πρέπει να διενεργείται:  - επάνω ή, κατά τρόπο ευανάγνωστο, κάτω από τα καλύμματα ή τα άλλα μέσα συσκευασίας των σφαγίων που συσκευάζονται ατομικώς,  - επάνω στα μη συσκευασθέντα ατομικώς σφάγια, με την επίθεση σφραγίδος-πλακιδίου ή οποιασδήποτε άλλης εγκεκριμένης σφραγίδος σύμφωνα με τη διαδικασία που προβλέπεται στο άρθρο 12α,  - επάνω ή, κατά τρόπο ορατό, κάτω από τα καλύμματα ή τα άλλα μέσα συσκευασίας των τμημάτων των σφαγίων ή των παραπροϊόντων που είναι συσκευασμένα σε μικρές ποσότητες- β) η σήμανση καταλληλότητος που αναφέρεται στην παράγραφo 1 υπό β) πρέπει να πραγματοποιείται επί των συνολικών συσκευασιών που περιέχουν σφάγια, τμήματα σφαγίων η παραπροϊόντα που έχουν σημανθεί σύμφωνα με το εδάφιο α).  4. Όταν η σήμανση της καταλληλότητος διενεργείται επί καλύμματος ή μέσου συσκευασίας σύμφωνα με την παράγραφο 3:  - η σήμανση αυτή πρέπει να τίθεται κατά τρόπο ώστε να καταστρέφεται κατά το άνοιγμα του καλύμματος ή του μέσου συσκευασίας, ή - το κάλυμμα ή το μέσο συσκευασίας πρέπει να σφραγίζεται κατά τρόπο ώστε, εφ' όσον ανοιχθούν μία φορά, να μην είναι πλέον δυνατή η εκ νέου χρήση τους.  ΚΕΦΑΛΑΙΟ XI ΠΙΣΤΟΠΟΙΗΤΙΚΟ ΚΑΤΑΛΛΗΛΟΤΗΤΟΣ 45. Το αντίτυπο του πιστοποιητικού καταλληλότητος το οποίο πρέπει να συνοδεύει τα νωπά κρέατα πουλερικών κατά τη διάρκεια της μεταφοράς τους προς τη χώρα προορισμού, πρέπει να εκδίδεται από επίσημο κτηνίατρο, τη στιγμή της φορτώσεως. Το πιστοποιητικό  καταλληλότητος πρέπει να ανταποκρίνεται, ως προς την εμφάνιση και το περιεχόμενο του, στο υπόδειγμα που περιλαμβάνεται στο παράρτημα IV. Πρέπει να συντάσσεται τουλάχιστον στη γλώσσα της χώρας προορισμού και πρέπει να περιέχει τις πληροφορίες που  προβλέπονται στο υπόδειγμα που περιλαμβάνεται στο παράρτημα IV.  ΚΕΦΑΛΑΙΟ XII ΕΝΑΠΟΘΗΚΕΥΣΗ 46. Τα νωπά κρέατα πουλερικών πρέπει, μετά την ψύξη που προβλέπεται στον αριθ. 28, να συντηρούνται σε θερμοκρασία η οποία σε καμμία περίπτωση δεν δύναται να υπερβαίνει τους +4 oC.  ΚΕΦΑΛΑΙΟ XIII ΣΥΣΚΕΥΑΣΙΑ 47. α) Τα μέσα συσκευασίας (επί παραδείγματι ξυλοκιβώτια, χαρτοκιβώτια) πρέπει να ανταποκρίνται σε όλους τους κανόνες υγιεινής ιδίως:  - να μη δύνανται να αλλοιώνουν τους οργανοληπτικούς χαρακτήρες του κρέατος,  - να μη δύνανται να μεταφέρουν στο κρέας ουσίες επιβλαβείς για την ανθρώπινη υγεία,  - να είναι αρκετά στερεά για να εξασφαλίζουν αποτελεσματική προστασία των κρεάτων κατά τη διάρκεια της μεταφοράς και των χειρισμών- β) Τα μέσα συσκευασίας δεν πρέπει να χρησιμοποιούνται εκ νέου για τη συσκευασία των κρεάτων, εκτός αν είναι από υλικά ανθεκτικά στη διάβρωση που καθαρίζονται εύκολα και έχουν προηγουμένως καθαρισθεί και απολυμανθεί.  48. Όταν τα νωπά κρέατα πουλερικών περικλείονται από συσκευασία (επί παραδείγματι φύλλα από πλαστική ύλη) η οποία έρχεται σε άμεση επαφή με αυτά η εργασία αυτή πρέπει να διενεργείται κατά τρόπο ανταποκρινόμενο στους κανόνες υγιεινής.  Τα μέσα αυτά συσκευασίας πρέπει να είναι διαφανή άχροα και να ανταποκρίνονται, επί πλέον, στους όρους που αναφέρονται στον αριθ. 47 υπό α)- αυτά δεν δύνανται να χρησιμοποιούνται δεύτερη φορά για συσκευασία κρέατος.  Τα τμήματα πουλερικών ή τα χωριστά του σφαγίου παραπροϊόντα, πρέπει πάντα να περιβάλλονται από προστατευτικό κάλυμμα που ανταποκρίνεται στα κριτήρια αυτά και κλείνει στερεά.  ΚΕΦΑΛΑΙΟ XIV ΜΕΤΑΦΟΡΑ 49. Τα νωπά κρέατα πουλερικών πρέπει να μεταφέρονται ενός οχημάτων ή μηχανημάτων κατασκευασμένων και εξοπλισμένων κατά τρόπο ώστε η θερμοκρασία που αναφέρεται στο κεφάλαιο XII να εξασφαλίζεται καθ' όλη τη διάρκεια της μεταφοράς.  50. Τα μέσα μεταφοράς των νωπών κρεάτων πουλερικών δεν δύνανται να χρησιμοποιούνται για τη μεταφορά ζώντων ζώων ή προϊόντος που δύναται να αλλοιώνει ή να μολύνει τα κρέατα, εκτός αν, μετά την εκφόρτωση των προαναφερομένων προϊόντων, έχουν υποβληθεί σε  καθαρισμό, απολύμανση και ενδεχομένως αποτελεσματική αφαίρεση των οσμών.  51. Τα νωπά κρέατα πουλερικών δεν δύνανται να μεταφέρονται συγχρόνως με υλικά που δύνανται κατά τη διάρκεια της μεταφοράς, να τα αλλοιώσουν ή να μεταδώσουν σ' αυτά οποιαδήποτε οσμή εκτός αν έχουν ληφθεί προληπτικά μέτρα για να αποφευχθούν οι πιθανότητες  αυτές.  52. Τα νωπά κρέατα δεν δύνανται να μεταφέρονται εντός οχήματος ή μηχανήματος το οποίο δεν είναι καθαρό και δεν έχει απολυμανθεί.  53. Ο επίσημος κτηνίατρος πρέπει να βεβαιώνεται προς της αποστολής ότι τα οχήματα ή τα μηχανήματα μεταφοράς καθώς και οι συνθήκες φορτώσεως είναι σύμφωνες με τους όρους υγιεινής που καθορίζονται στο παρόν κεφάλαιο.   Άρθρο 17  Το κείμενο του παραρτήματος ΙΙ αντικαθίσταται από το ακόλουθο κείμενο:  "ΠΑΡΑΡΤΗΜΑ II ΟΡΟΙ ΠΟΥ ΑΠΑΙΤΟΥΝΤΑΙ ΓΙΑ ΤΟΥΣ ΒΟΗΘΟΥΣ 1. Δύνανται να γίνουν δεκτοί ως βοηθοί μόνο άτομα τα οποία:  α) αποδεικνύουν με βεβαίωση αρμοδίας προς τούτο αρχής, την καλή τους διαγωγή και το καλό τους ήθος.  Εφ όσον σε Κράτος μέλος δεν χορηγείται τέτοια βεβαίωση, δύναται να αντικαθίσταται από δήλωση διά όρκου ή επίσημη δήλωση που γίνεται από το ενδιαφερόμενο άτομο ενώπιον δικαστικής ή διοικητικής αρχής, συμβολαιογράφου ή αρμοδίου επαγγελματικού οργανισμού  αυτού του Κράτους μέλους- β) έχουν υποστεί ικανοποιητική βασική εκπαίδευση- γ) είναι σωματικά ικανοί για την εργασία αυτή- δ) αποδεικνύονται, μετά από δοκιμασία ικανότητος, ότι διαθέτουν ικανοποιητικές τεχνικές γνώσεις.  2. Με την επιφύλαξη των διατάξεων των αριθ. 11 και 12 του κεφαλαίου III του παραρτήματος I, δεν δύνανται να χρησιμοποιούνται ως βοηθοί άτομα τα οποία:  α) ασκούν δραστηριότητα από την οποία δύναται να προκύψει κίνδυνος μολύνσεως των νωπών κρεάτων πουλερικών- β) ασκούν το επάγγελμα του κρεοπώλου, εκμεταλλεύονται σφαγείο πουλερικών ή εργάζονται με οποιαδήποτε σχέση εργασίας σ' αυτό, ασχολούνται με το εμπόριο πουλερικών ή τροφών που προορίζονται για τα πουλερικά, δίνουν συμβουλές ως προς τη διατροφή των  πουλερικών, απασχολούνται επαγγελματικά με την πτηνοτροφία ή είναι υπάλληλοι σε γεωργικές εκμεταλλεύσεις με τις οποίες συνδέονται με συγγενικό δεσμό ή στενό συμφέρον το οποίο δύναται να επηρεάσει το αμερόληπτο της κρίσεώς τους.  3. Η δοκιμασία ικανότητος που αναφέρεται στον αριθ. 1 υπό δ) διοργανώνεται από την αρμόδια κεντρική αρχή του Κράτους μέλους ή από την αρχή που ορίζεται από αυτό. Γίνονται δεκτοί στη δοκιμασία αυτή μόνο υποψήφιοι οι οποίοι αποδεικνύουν ότι έχουν  παρακολουθήσει μία προπαρασκευαστική εκπαίδευση διαρκείας τριών μηνών υπό τη διεύθυνση ενός επισήμου κτηνιάτρου. 4. Η εξέταση που αναφέρεται στον αριθ. 3 περιλαμβάνει ένα θεωρητικό και ένα πρακτικό τμήμα και αφορά στην ακόλουθη ύλη:  α) θεωρητικό τμήμα:  - βασικές έννοιες ανατομικής και φυσιολογίας των πουλερικών,  - βασικές έννοιες παθολογίας των πουλερικών,  - βασικές έννοιες υγιεινής και ιδίως υγιεινής των επιχειρήσεων,  - μέθοδοι και τρόποι σφαγής των πουλερικών, προετοιμασίας τους, συσκευασίας και μεταφοράς τους,  - γνώσεις των απαραιτήτων για την άσκηση του έργου τους νομοθετικών, κανονιστικών και διοικητικών διατάξεων,  β) πρακτικό τμήμα:  - εξέταση και εκτίμηση των πουλερικών που προορίζονται για σφαγή,  - εξέταση και εκτίμηση τω εσφαγμένων πουλερικών,  - καθορισμός του είδους του ζώου, κατόπιν εξετάσεως των χαρακτηριστικών τμημάτων του ζώου,  - καθορισμός περισσοτέρων τμημάτων εσφαγμένων πουλερικών τα οποία παρουσιάζουν αλλοιώσεις και κρίσεις επ' αυτού,  - συνήθης πρακτική, της μετά τη σφαγή επιθεωρήσεως, στην αλυσίδα."  Άρθρο 18  Το κείμενο του παραρτήματος IV αντικαθίσταται από το ακόλουθο κείμενο:  "ΠΑΡΑΡΤΗΜΑ IV ΥΠΟΔΕΙΓΜΑ ΠΙΣΤΟΠΟΙΗΤΙΚΟ ΚΑΤΑΛΛΗΛΟΤΗΤΟΣ σχετικό με τα νωπά κρέατα πουλερικών(5)που προορίζονται γιά Κράτος μέλος της ΕΟΚ Χώρα αποστολής:..........Αριθ.(6):..........  Υπουργείο:..........  Αρμόδια αρχή:..........  Αναφορά(6):..........  I. Αναγνώριση κρεάτων Κρέατα:..........  (είδος ζώου) Είδος τεμαχίων:..........  Είδος συσκευασίας:..........  Αριθμός μονάδων συσκευασίας:..........  Καθαρό βάρος:..........  II. Προέλευση κρεάτων Διεύθυνση(σεις) και αριθμός(μοί) κτηνιατρικής εγκρίσεως του(των) σφαγείου(ων)(7)..........  ..........  Διεύθυνση(σεις) και αριθμός(μοί) κτηνιατρικής εγκρίσεως του(των) εγκεκριμένου(ων) εργαστηρίου(ων) τεμαχισμού(7)..........  ..........  III. Προορισμός κρεάτων Τα κρέατα αποστέλλονται από..........  (τόπος αποστολής) εις..........  (χώρα και τόπος προορισμού) με το ακόλουθο μεταφορικό μέσο(8)..........  Όνομα και διεύθυνση αποστολέως..........  ..........  Όνομα και διεύθυνση παραλήπτου..........  ..........  IV. Βεβαίωση καταλληλότητος Ο υπογεγραμμένος, επίσημος κτηνίατρος βεβαιοί:  α) - ότι τα ανωτέρω αναφερόμενα κρέατα πουλερικών(7),  - ότι τα μέσα συσκευασίας των ανωτέρω αναφερομένων κρεάτων(7) φέρουν σήμανση η οποία αποδεικνύει ότι -  τα κρέατα προέρχονται από ζώα σφαγμένα σε εγκεκριμένα σφαγεία(7),  -  τα κρέατα έχουν τεμαχισθεί σε εγκεκριμένα εργαστήρια τεμαχισμού(7)- β) ότι τα κρέατα αυτά έχουν κριθεί κατάλληλα γιά την ανθρώπινη κατανάλωση μετά από κτηνιατρική επιθεώρηση η οποία διενεργήθηκε σύμφωνα με την οδηγία του Συμβουλίου της 15ης Φεβρουαρίου 1971 περί υγειονομικών προβλημάτων στον τομέα των συναλλαγών νωπών  κρεάτων πουλερικών- γ) ότι τα οχήματα ή τα μηχανήματα μεταφοράς καθώς και οι συνθήκες φορτώσεως της αποστολής αυτής, είναι σύμφωνα με τις απαιτήσεις υγιεινής που καθορίζονται στην προαναφερομένη οδηγία.  Έγινε στ .........., την...........  (.................................) (Υπογραφή επισήμου κτηνιάτρου)  Άρθρο 19  Τα Κράτη μέλη θέτουν σε ισχύ τις απαραίτητες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία την 1η Ιανουαρίου 1977.   Άρθρο 20  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 10 Ιουλίου 1975.  Για το Συμβούλιο Ο Πρόεδρος E. COLOMBO  (1) ΕΕ αριθ. Α 127 της 18.10.1974, σ. 29.  (2) ΕΕ αριθ. Α 116 της 30.10.1974, σ. 31.  (3) ΕΕ αριθ. Ν 55 της 8.3.1971, σ. 23.  (4) ΕΕ αριθ. Ν 202 της 24.7.1974, σ. 36.  (5) Νωπά κρέατα πουλερικών: τα νωπά κρέατα που προέρχονται από τα εξής είδη: όρνιθες, ινδιάνοι, μελεαγρίδες, κατοικίδιες νήσσες και χήνες που δεν έχουν υποστεί επεξεργασία η οποία είναι δυνατό να εξασφαλίζει τη συντήρησή τους- εν τούτοις, τα κρέατα τα  οποία συντηρούνται διά του ψύχους θεωρούνται ως νωπά.  (6) Προαιρετικό.  (7) Διαγράφεται η ένδειξη που δεν χρειάζεται.  (8) Για τα βαγόνια και τα φορτηγά, σημειούται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.


Avis juridique important

|

31990L0044

Οδηγία 90/44/ΕΟΚ του Συμβουλίου της 22ας Ιανουαρίου 1990 για την τροποποίηση της οδηγίας 79/373/ΕΟΚ σχετικά με την εμπορία των σύνθετων ζωοτροφών

Επίσημη Εφημερίδα αριθ. L 027 της 31/01/1990 σ. 0035 - 0044 Φινλανδική ειδική έκδοση: Κεφάλαιο 3 τόμος 32 σ. 0010  Σουηδική ειδική έκδοση: Κεφάλαιο 3 τόμος 32 σ. 0010

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 22ας Ιανουαρίου 1990  για την τροποποίηση της οδηγίας 79/373/ΕΟΚ σχετικά με την εμπορία των σύνθετων ζωοτροφών  (90/44/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η οδηγία 79/373/ΕΟΚ (4), όπως τροποποιήθηκε τελευταία από την οδηγία 87/235/ΕΟΚ (5), θεσπίζει τους κανόνες εμπορίας των σύνθετων ζωοτροφών στο εσωτερικό της Κοινότητας·  ότι, σύμφωνα με την ισχύουσα κοινοτική νομοθεσία, τα κράτη μέλη μπορούν, σε ορισμένες περιπτώσεις, να παρεκκλίνουν από τους κοινοτικούς κανόνες, ιδίως όοσν αφορά τη σήμανση και την επιλογή των συστατικών·  ότι, προκειμένου να ολοκληρωθεί η εσωτερική αγορά, θα πρέπει να καταργηθούν όλες οι εθνικές παρεκκλίσεις που ενδέχεται να εμποδίσουν την ελεύθερη κυκλοφορία των σύνθετων ζωοτροφών ή που μπορούν να δημιουργήσοουν άνισες συνθήκες ανταγωνισμού·  ότι ο πλέον κατάλληλος τρόπος για την εξάλειψη όλων των διαφορών που αφορούν τους κανόνες σήμανσης είναι να καθοριστεί - σε κοινοτικό επίπεδο - ο κατάλογος των ενδείξεων τις οποίες, ανάλογα προς την περίπτωση, πρέπει ή μπορεί να δηλώνει προαιρετικά ο υπεύθυνος για τη σήμανση·  ότι, όσον αφορά τη σήμανση, η οδηγία 79/373/ΕΟΚ έχει ως στόχο να πληροφορείται ο εκτροφέας αντικειμενικά και επίσης όσον το δυνατόν ακριβέστερα τη σύνθεση και τη χρησιμοποίηση των ζωοτροφών· ότι θα πρέπει να εξασφαλιστεί ότι η ακρίβεια των δηλώσεων μπορεί, σε όλα τα στάδια της εμπορίας των ζωοτροφών, να ελέγχεται επίσημα σύμφωνα με τις διατάξεις που προβλέπονται επί του θέματος από την εν λόγω οδηγία·  ότι η δήλωση των συστατικών της σύνθεσης των ζωοτροφών αποτελεί, σε ορισμένες περιπτώσεις, σημαντικό στοιχείο πληροφόρησης των εκτροφέων·  ότι ο ποσοτικός καθορισμός των συστατικών των ζωοτροφών που προορίζονται για την εκτροφή ζώων δημιουργεί προς το παρόν, κατά τον έλεγχο, δυσκολίες, ιδίως λόγω της φύσης των προϊόντων που χρησιμοποιήθηκαν, της πολύπλοκης σύνθεσης των μειγμάτων ή της πολύπλοκης μεθόδου παρασκευής των ζωοτροφών·  ότι θα πρέπει όμως - σε αυτό το στάδιο - τουλάχιστον όσον αφορά τις ζωοτροφές που προορίζονται για την εκτροφή προσοδοφόρων ζώων να εξευρεθεί ελαστικός τύπος δήλωσης που θα περιορίζεται στην ένδειξη των συστατικών των ζωοτροφών χωρίς να αναφέρεται η ποσότητά τους· ότι, επιπλέον, είναι ανάγκη να εξακολουθήσει να υπάρχει η δυνατότητα δημιουργίας κατηγοριών, που θα επιτρέπει την ταξινόμηση, υπό κοινή ονομασία, περισσοτέρων του ενός συστατικών· ότι, εφόσον έχουν ήδη ορισθεί κατηγορίες συστατικών, με την οδηγία 82/475/ΕΟΚ της Επιτροπής για τις σύνθετες ζωοτροφές που προορίζονται για τα κατοικίδια ζώα (6), θα πρέπει να θεσπισθούν ανάλογες διατάξεις για τις άλλες ζωοτροφές·  ότι θα πρέπει να υπάρξουν ιδιαίτερες διατάξεις για τη σήμανση των ζωοτροφών που προορίζονται για τα κατοικίδια ζώα, προκειμένου να ληφθεί υπόψη ο ιδιαίτερος χαρακτήρας αυτής της κατηγορίας ζωοτροφών·  ότι ο παρασκευαστής σύνθετων ζωοτροφών πρέπει να έχει τη δυνατότητα να παρέχει στον εκτροφέα και άλλες πληροφορίες πέραν από αυτές που προβλέπονται ρητά στην οδηγία 79/373/ΕΟΚ· ότι η παροχή αυτών των συμπληρωματικών πληροφοριών πρέπει να υπόκειται σε ορισμένες προϋποθέσεις ή περιορισμούς προκειμένου να διασφαλιστεί ο θεμιτός ανταγωνισμός μεταξύ των παρασκευαστών και η αντικειμενική πληροφόρηση των εκτροφέων·  ότι η οδηγία 79/373/ΕΟΚ επιτρέπει, προς το παρόν, στα κράτη μέλη να απαιτούν την παρασκευή των σύνθετων ζωοτροφών από συγκεκριμένα συστατικά ή την εξαίρεση ορισμένων συστατικών· ότι είναι αναγκαίο να καταργηθούν οι φραγμοί που προκύπτουν από αυτούς τους περιορισμούς, μέσω της θέσπισης, σε κοινοτικό επίπεδο, καταλόγου των συστατικών που χρησιμοποιούνται για την παρασκευή των σύνθετων ζωοτροφών καθώς και κατάλογο των συστατικών των οποίων μπορεί να απαγορεύεται η χρησιμοποίηση για λόγους προστασίας της υγείας των ζώων ή των ανθρώπων·  ότι ο κατάλογος των συστατικών για την παρασκευή των ζωοτροφών δεν μπορεί να είναι εξαντλητικός λόγω της μεγάλης ποικιλίας των προϊόντων και υποπροϊόντων που μπορούν να χρησιμοποιηθούν, της συνεχούς εξέλιξης της τεχνολογίας τροφίμων και της ανάγκης να μην περιορισθούν οι δυνατότητες επιλογής των παρασκευαστών· ότι θα πρέπει, ως εκ τούτου, να καταρτιστεί μόνον ένας κατάλογος των κυριότερων συστατικών που χρησιμοποιούνται συνήθως για την παρασκευή των σύνθετων ζωοτροφών·  ότι αυτός ο κατάλογος θα πρέπει να αναφέρει επακριβώς τις κοινές ονομασίες που θα χρησιμοποιούνται για τα διάφορα συστατικά καθώς και τις περιγραφές στις οποίες πρέπει να ανταποκρίνονται για να είναι δυνατόν να τους αποδοθούν αυτές οι ονομασίες·  ότι μόνον η περιγραφή των διαφόρων συστατικών θα μπορούσε να αποδειχθεί ανεπαρκής για να γίνει διάκριση μεταξύ παρόμοιων προϊόντων των οποίων, όμως, η ποιότητα είναι μερικές φορές διαφορετική· ότι, για αυτές τις ιδιαίτερες περιπτώσεις θα πρέπει να προβλεφθεί η πρόσθετη δυνατότητα καθορισμού ελάχιστων απαιτήσεων σύνθεσης·  ότι ο κατάλογος των συστατικών που μπορούν να χρησιμοποιηθούν για την παρασκευή σύνθετων ζωοτροφών δεν έχει περιοριστικό χαρακτήρα· ότι τα κράτη μέλη υποχρεούνται, ως εκ τούτου, να δεχθούν ότι οι σύνθετες ζωοτροφές που διατίθενται στο εμπόριο στο εσωτερικό της Κοινότητας μπορούν να περιέχουν και άλλα συστατικά εκτός από εκείνα που κατονομάζονται στον προαναφερόεμενο κατάλογο εφόσον αυτά τα προϊόντα είναι υγιεινά, ανόθευτα και εμπορεύσιμα και εφόσον τους αποδίδεται ειδική ονομασία ώστε να αποφεύγεται κάθε σύγχυση με τα συστατικά στα οποία έχει αποδοθεί μια ονομασία σε κοινοτικό επίπεδο·  ότι, η κατάρτιση καταλόγου των κυριότερων συστατικών τα οποία συνήθως χρησιμοποιούνται και διατίθενται στο εμπόριο για την παρασκευή σύνθετων ζωοτροφών καθώς και ο καθορισμός του καταλόγου των συστατικών των οποίων η χρησιμοποίηση πρέπει να απαγορευθεί μελλοντικά, είναι μέτρα επιστημονικού χαρακτήρα· ότι, για να διευκολυνθεί η θέσπιση αυτών των μέτρων, θα πρέπει να ακολουθηθεί η διαδικασία που καθιερώνει στενή συνεργασία μεταξύ των κρατών μελών και της Επιτροπής, στα πλαίσια της Μόνιμης Επιτροπής για τις Ζωοτροφές·  ότι για να διασφαλιστεί η τήρηση των προϋποθέσεων που καθορίζονται για τις σύνθετες ζωοτροφές, τα κράτη μέλη πρέπει να προβλέπουν κατάλληλους δειγματοληπτικούς ελέγχους όχι μόνο κατά τη διάρκεια της εμπορίας αλλά και κατά την παρασκευή των ζωοτροφών· ότι αυτός ο τελευταίος τρόπος ελέγχου μπορεί να αφορά, ιδίως, τα έγγραφα που βρίσκονται στα αρχεία του παρασκευαστή,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 79/373/ΕΟΚ τροποποιείται ως εξής:  1. Στο άρθρο 1 παράγραφος 2 προστίθεται το ακόλουθο στοιχείο:  «ζ) την προσέγγιση των νομοθεσιών των κρατών μελών όσον αφορά την κατά μάζα ή κατ' όγκο προσυσκευασία ορισμένων προϊόντων.»  2. Στο άρθρο 2 προστίθεται το ακόλουθο σημείο:  «ιβ) ελάχιστη διάρκεια διατήρησης μιας σύνθετης ζωοτροφής: η ημερομηνία μέχρι την οποία η τροφή αυτή διατηρεί τις ειδικές ιδιότητές της υπό κατάλληλες συνθήκες διατήρησης.»  3. Το άρθρο 5 αντικαθίσταται από το ακόλουθο κείμενο:  «Άρθρο 5  1. Τα κράτη μέλη ορίζουν ότι οι σύνθετες ζωοτροφές δεν μπορεί να διατίθενται στο εμπόριο παρά μόνον αν οι ενδείξεις που απαριθμούνται κατωτέρω - που πρέπει να είναι, ευδιάκριτες, ευανάγνωστες και ανεξίτηλες - και που καθιστούν υπεύθυνο τον παρασκευαστή ή το συσκευαστή ή τον εισαγωγέα ή τον πωλητή ή το διανομέα, που είναι εγκατεστημένος στο εσωτερικό της Κοινότητας, αναγράφονται σε ειδικό για το σκοπό αυτό τετραγωνίδιο, στη συσκευασία, στο δοχείο ή σε ετικέτα κολλημένη πάνω στο δοχείο:  α) η ονομασία ''πλήρης τροφή", συμπληρωματική τροφή", '' ανόργανη τροφή", ''τροφή που περιέχει μελάσσα", ''πλήρης τροφή θηλασμού", ''συμπληρωματική τροφή θηλασμού", ανάλογα με την περίπτωση·  β) το είδος του ζώου ή η κατηγορία ζώων για την οποία προορίζεται η σύνθετη ζωοτροφή·  γ) ο τρόπος χρήσεως αναφέρει τον ακριβή προορισμό και επιτρέπει την κατάλληλη χρησιμοποίηση της ζωοτροφής·  δ) για όλες τις σύνθετες ζωοτροφές, εξαιρουμένων των ζωοτροφών που προορίζονται για κατοικίδια ζώα εκτός από σκύλους ή γάτες: τα συστατικά που πρέπει να δηλώνονται σύμφωνα με το άρθρο 5γ·  ε) ενδεχομένως, οι δηλώσεις της αναλυτικής σύνθεσης, στις περιπτώσεις που προβλέπονται στο παράρτημα, μέρος Α· στ) ανάλογα με τις περιπτώσεις, οι δηλώσεις που προβλέπονται στο παράρτημα, μέρος Β, στήλες 1, 2 και 3·  ζ) το όνομα ή η εταιρική επωνυμία και η διεύθυνση ή η έδρα της εταιρείας του υπευθύνου για τις ενδείξεις που προβλέπονται από την παρούσα παράγραφο·  η) η καθαρή ποσότητα εκφρασμένη σε μονάδες μάζας για τα στερεά προϊόντα και σε μονάδες όγκου ή μάζας για τα υγρά προϊόντα·  θ) η ελάχιστη διάρκεια διατήρησης, η οποία αναφέρεται σύμφωνα με το άρθρο 5δ παράγραφος 1·  ια) ο αριθμός της παρτίδας, εφόσον δεν αναφέρεται η ημερομηνία παρασκευής.  2. Τα κράτη μέλη ορίζουν ότι, όταν οι σύνθετες ζωοτροφές διατίθενται στο εμπόριο σε βυτιοφόρα οχήματα ή παρόμοια οχήματα ή σύμφωνα με τις διατάξεις του άρθρου 4 παράγραφος 2, οι ενδείξεις που αναφέρει η παράγραφος 1 του παρόντος άρθρου περιλαμβάνονται σε ένα συνοδευτικό έγγραφο. Όταν πρόκειται για μικρές ποσότητες ζωοτροφών που προορίζονται για τον τελικό καταναλωτή, αρκεί οι ενδείξεις αυτές να φέρονται σε γνώση του αγοραστή με την κατάλληλη ένδειξη στον τόπο πώλησης.  3. Τα κράτη μέλη ορίζουν, σε σχέση με τις ενδείξεις που προβλέπονται στην παράγραφο 1, ότι στα τετραγωνίδια που προβλέπονται προς το σκοπό αυτό στην παράγραφο 1 επιτρέπεται να αναγράφονται μόνον οι συμπληρωματικές ενδείξεις που απαριθμούνται κατωτέρω:  α) το σήμα αναγνώρισης ή το εμπορικό σήμα του υπευθύνου για τις ενδείξεις της σήμανσης·  β) το όνομα ή η εταιρική επωνυμία και η διεύθυνση ή η έδρα της εταιρείας του παρασκευαστή, εφόσον δεν είναι αυτός ο υπεύθυνος για τις ενδείξεις της σήμανσης·  γ) ενδεχομένως, ο αριθμός της παρτίδας·  δ) η χώρα παραγωγής ή παρασκευής·  ε) η τιμή του προϊόντος·  στ) η ονομασία ή το εμπορικό σήμα του προϊόντος·  ζ) για τις σύνθετες ζωοτροφές που προορίζονται για κατοικίδια ζώα εκτός από σκύλους και γάτες: τα συστατικά που πρέπει να δηλώνονται σύμφωνα με το άρθρο 5γ·  η) ενδεχομένως, οι ενδείξεις οι σχετικές με τις διατάξεις που προβλέπονται στο άρθρο 14 στοιχείο α)·  θ) οι ενδείξεις που αφορούν τη φυσική κατάσταση της ζωοτροφής ή την ειδική επεξεργασία που υπέστη·  ι) ενδεχομένως, οι δηλώσεις της αναλυτικής σύνθεσης στις περιπτώσεις που απαριθμούνται στο παράρτημα, μέρος Α·  ια) οι δηλώσεις που προβλέπονται στο παράρτημα, μέρος Β, στήλες 1, 2 και 4·  ιβ) η ημερομηνία παρασκευής που δηλώνεται σύμφωνα με το άρθρο 5δ παράγραφος 2.  4. Όσον αφορά τις ζωοτροφές που παράγονται και διατίθενται στο εμπόριο στο έδαφός τους τα κράτη μέλη μπορούν:  α) να επιτρέπουν την αναγραφή των ενδείξεων που αναφέρονται στην παράγραφο 1 στοιχεία β) έως στ) και στοιχείο η), μόνο σε συνοδευτικό έγγραφο·  β) να ορίζουν επίσημο κωδικό αριθμό που θα επιτρέπει την αναγνώριση του παρασκευαστή εφόσον αυτός δεν είναι υπεύθυνος για τις ενδείξεις της σήμανσης.  5. Τα κράτη μέλη ορίζουν ότι:  α) στην περίπτωση των σύνθετων ζωοτροφών που αποτελούνται το πολύ από τρία συστατικά δεν απαιτούνται οι ενδείξεις που προβλέπονται στην παράγραφο 1 στοιχεία β) και γ), αν τα χρησιμοποιούμενα συστατικά εμφαίνονται ευκρινώς στην ονομασία·  β) σε περίπτωση μειγμάτων ολόκληρων σπόρων, δεν απαιτούνται οι δηλώσεις που αναφέρονται στην παράγραφο 1 στοιχεία ε) και στ) · μπορούν, εντούτοις, να παρέχονται·  γ) οι ονομασίες ''πλήρης τροφή" ή ''συμπληρωματική τροφή" για τις τροφές που προορίζονται για κατοικίδια ζώα εκτός από σκύλους και γάτες μπορούν να αντικατασταθούν από την ονομασία '' σύνθετη τροφή". Στις περιπτώσεις αυτές, οι δηλώσεις που απαιτούνται ή γίνονται αποδεκτές κατά το παρόν άρθρο, είναι εκείνες που προβλέπονται για τις πλήρεις τροφές·  δ) η ελάχιστη διάρκεια διατήρησης, η καθαρή ποσότητα και ο αριθμός της παρτίδας επιτρέπεται να αναγράφονται εκτός του τετραγωνιδίου που προορίζεται για τις ενδείξεις της σήμανσης, όπως προβλέπεται στην παράγραφο 1· στην περίπτωση αυτή, οι προαναφερόμενες ενδείξεις συνοδεύονται από την ένδειξη του σημείου όπου αναγράφονται.  6. Όσον αφορά τις σύνθετες ζωοτροφές για κατοικίδια ζώα οι ονομασίες:  α) στην αγγλική γλώσσα ''compound feedingstuff", ''complementary feedingstuff", και ''complete feedingstuff", μπορούν να αντικατασταθούν αντιστοίχως από τις ονομασίες ''compound pet food", ''complementary pet food", και ''complete pet food"·  β) στην ισπανική γλώσσα ''pienso" μπορεί να αντικατασταθεί από την ονομασία ''alimento"·  γ) στην ολλανδική γλώσσα ''mengvoeder", ''aanvullend diervoeder" και ''volledig diervoeder" μπορούν να αντικατασταθούν, αντιστοίχως από τις ονομασίες ''samengesteld voeder", ''aanvullend samengesteld voeder" και ''volledig samengesteld voeder".»  4. Καταργούνται τα άρθρα 5α και 5β.  5. Παρεμβάλλονται τα ακόλουθα άρθρα:  «Άρθρο 5γ  1. Στην περίπτωση που δηλώνονται τα συστατικά, πρέπει να αναφέρονται όλα τα συστατικά.  2. Η απαρίθμηση των συστατικών υπόκειται στους ακόλουθους κανόνες:  α) εφόσον πρόκειται για σύνθετες τροφές που προορίζονται για άλλα ζώα, εκτός των κατοικίδιων: απαρίθμηση των συστατικών κατά φθίνουσα τάξη μεγέθους του βάρους των· β) εφόσον πρόκειται για σύνθετες τροφές που προορίζονται για κατοικίδια ζώα: απαρίθμηση των συστατικών είτε αναφέροντας την περιεκτικότητα των τροφών σε αυτά είτε κατά φθίνουσα τάξη μεγέθους του βάρους των.  3. Τα συστατικά κατονομάζονται με την ειδική ονομασία τους· ωστόσο, σύμφωνα με το άρθρο 10 στοιχείο α), θα ορισθούν κατηγορίες στις οποίες κατατάσσονται διάφορα συστατικά· στην περίπτωση αυτή, η ειδική ονομασία του συστατικού θα μπορεί να αντικατασταθεί με την ένδειξη της κατηγορίας στην οποία ανήκει το συστατικό.  Πρέπει να χρησιμοποιείται αποκλειστικά ένας μόνον από τους δύο αυτούς τύπους δήλωσης, εκτός εάν κάποιο από τα χρησιμοποιούμενα συστατικά δεν ανήκει σε καμία από τις κατηγορίες που έχουν ορισθεί· στην περίπτωση αυτή, το συστατικό αναφέρεται με την ειδική ονομασία του και κατά τάξη μεγέθους του βάρους ως προς τις κατηγορίες.  4. Όταν κανένα μέτρο δεν μπορεί να ληφθεί σύμφωνα με το άρθρο 10 στοιχείο α), τα κράτη μέλη μπορούν διατηρούν τις κατηγορίες συστατικών που έχουν ορίσει και να δέχονται να αντικατασταθεί η ένδειξη των συστατικών από την ένδειξη των κατηγοριών.  5. Στην ετικέτα των σύνθετων τροφών για κατοικίδια ζώα μπορεί, επιπλέον, να επισημαίνεται η παρουσία ή η χαμηλή περιεκτικότητα ενός ή περισσοτέρων συστατικών που είναι απαραίτητα για το χαρακτηριστικό αυτής της τροφής. Στην περίπτωση αυτή, η ελάχιστη ή η μέγιστη περιεκτικότητα, εκφρασμένη σε ποσοστά βάρους, σε συστατικό ή συστατικά που χρησιμοποιήθηκαν πρέπει να αναγράφεται καθαρά, είτε δίπλα στη δήλωση που επισημαίνει το ή τα αναγραφόμενα συστατικά είτε στον κατάλογο των συστατικών είτε αναφέροντας το ή τα ποσοστά σε βάρος δίπλα στην αντίστοιχη κατηγορία συστατικών.  Άρθρο 5δ  1. Η ελάχιστη διάρκεια διατήρησης δηλώνεται με τις ακόλουθες ενδείξεις:  - ''να καταναλωθεί πριν από . . . " ακολουθεί ημερομηνία (ημέρα, μήνας, έτος) για τις τροφές που αλλοιώνονται εύκολα από μικροβιολογική άποψη,  - ''να καταναλωθεί κατά προτίμηση πριν από . . . " ακολουθεί ημερομηνία (ημέρα, μήνας, έτος) για τις άλλες τροφές.  Στην περίπτωση που άλλες διατάξεις της κοινοτικής ρύθμισης για τις σύνθετες ζωοτροφές απαιτούν την ένδειξη μιας ελάχιστης διάρκειας διατήρησης, μία μόνο διάρκεια διατήρησης μπορεί να αναγραφεί, δηλαδή εκείνη που λήγει πρώτη.  2. Η ημερομηνία παρασκευής δηλώνεται με την ακόλουθη ένδειξη:  ''Παρασκευάσθηκε . . . 'χ' ημέρες, μήνες ή έτος (έτη) πριν από την αναφερόμενη ελάχιστη διάρκεια διατήρησης."  Σε περίπτωση εφαρμογής του άρθρου 5 παράγραφος 5 στοιχείο δ) η προαναφερόμενη ένδειξη ακολουθείται από ένδειξη του σημείου στο οποίο αναγράφεται η διάρκεια διατήρησης.  Άρθρο 5ε  Άλλες πληροφορίες, εκτός από αυτές που προβλέπονται από την παρούσα οδηγία, μπορεί να χορηγηθούν από τον υπεύθυνο για τις ενδείξεις της ετικέτας της σύνθετης τροφής.  Ωστόσο, οι πληροφορίες αυτές:  - δεν μπορεί να αφορούν δήλωση της παρουσίας αναλυτικών συστατικών ή της περιεκτικότητας σε αναλυτικά συστατικά διαφορετικά από εκείνα των οποίων η δήλωση προβλέπεται στο άρθρο 5,  - δεν πρέπει να παραπλανούν τον χρήστη με το να αποδίδουν στην τροφή αποτελέσματα ή ιδιότητες τις οποίες δεν έχει ή με το να υπαινίσσονται ότι η τροφή έχει ιδιαίτερα χαρακτηριστικά ενώ όλες οι παρόμοιες τροφές έχουν τα ίδια χαρακτηριστικά,  - δεν πρέπει να αναφέρονται σε ιδιότητες πρόληψης ή θεραπευτικής αγωγής ή θεραπείας μιας ασθένειας,  - πρέπει να αναφέρονται σε αντικείμενα ή δυνάμενα να μετρηθούν στοιχεία που μπορούν να αποδειχθούν,  - πρέπει να διαχωρίζονται σαφώς από όλες τις ενδείξεις που αναφέρονται στο άρθρο 5.»  6. Το άρθρο 6 αντικαθίσταται από το ακόλουθο κείμενο:  «Άρθρο 6  Τα κράτη μέλη ορίζουν ότι κατά τη διάθεση των σύνθετων τροφών στο εμπόριο εφαρμόζονται οι γενικές διατάξεις που περιλαμβάνονται στο παράρτημα, μέρος Α.»  7. Καταργούνται τα άρθρα 7 και 8.  8. Το άρθρο 10 αντικαθίσταται από τα ακόλουθα άρθρα:  «Άρθρο 10  Σύμφωνα με τη διαδικασία που προβλέπεται στο άρθρο 13 και αφού ληφθεί υπόψη η εξέλιξη των επιστημονικών και τεχνικών γνώσεων:  α) καθορίζονται κατηγορίες στις οποίες κατατάσσονται διάφορα συστατικά το αργότερο στις 22 Ιανουαρίου 1991·  β) καταρτίζεται μη αποκλειστικός κατάλογος των κυρίων συστατικών που συνήθως χρησιμοποιούνται ή διατίθενται στο εμπόριο για την παρασκευή των σύνθετων ζωοτροφών που προορίζονται για άλλα ζώα εκτός των κατοικιδίων· για καθένα από τα προϊόντα, ο κατάλογος αυτός ορίζει μια κοινή ονομασία και περιγραφή· εξάλλου, σε ορισμένες περιπτώσεις, μπορούν επίσης να καθορίζονται ελάχιστες απαιτήσεις σύνθεσης, όταν αυτό κρίνεται αναγκαίο, για την καλύτερη αναγνώριση των συστατικών· γ) καταρτίζεται ο κατάλογος των συστατικών που απαγορεύεται να χρησιμοποιούνται στις σύνθετες ζωοτροφές για λόγους προστασίας της υγείας του ανθρώπου και των ζώων·  δ) μπορούν να καθοριστούν οι μέθοδοι υπολογισμού της ενεργειακής αξίας των σύνθετων ζωοτροφών·  ε) αποφασίζονται οι τροποποιήσεις που πρέπει να γίνουν στο παράρτημα καθώς και στους καταλόγους που αναφέρονται στα στοιχεία β) και γ).  «Άρθρο 10α  1. Τα κράτη μέλη ορίζουν ότι τα συστατικά που απαριθμούνται στον κατάλογο που αναφέρεται στο άρθρο 10 στοιχείο β) μπορούν να δηλωθούν μόνο με τις προβλεπόμενες στον κατάλογο ονομασίες και υπό τον όρο ότι ανταποκρίνονται στις περιγραφές και στις τυχόν ελάχιστες απαιτήσεις σύνθεσης που περιλαμβάνονται σε αυτόν.  2. Με την επιφύλαξη των διατάξεων του άρθρου 10 στοιχείο γ), τα κράτη μέλη δέχονται τη διάθεση στο εμπόριο και άλλων συστατικών εκτός από εκείνα που περιέχονται στον κατάλογο του άρθρου 10 στοιχείο β), υπό τον όρο ότι είναι ποιότητας υγιούς, ανόθευτης και εμπορεύσιμης και δηλώνονται υπό άλλες ονομασίες οι οποίες δεν μπορούν να παραπλανήσουν τον αγοραστή.»  9. Το άρθρο 11 αντικαθίσταται από το ακόλουθο κείμενο:  «Άρθρο 11  Όσον αφορά τη διάθεση στο εμπόριο μεταξύ των κρατών μελών, οι ενδείξεις που αναγράφονται στη συσκευασία, στο δοχείο ή στην ετικέτα κολλημένη πάνω στο δοχείο, διατυπώνονται σε μία τουλάχιστον από τις εθνικές ή επίσημες γλώσσες της χώρας προορισμών.»  10. Το άρθρο 12 αντικαθίσταται από το ακόλουθο κείμενο:  «Άρθρο 12  Τα κράτη μέλη λαμβάνουν όλα τα κατάλληλα μέτρα ώστε κατά τη διάρκεια της παρασκευής ή της διάθεσης στο εμπόριο να πραγματοποιείται, τουλάχιστον δειγματοληπτικά, ο επίσημος έλεγχος για την τήρηση των όρων που προβλέπονται από την παρούσα οδηγία.»  11. Το παράρτημα αντικαθίσταται από το κείμενο που αναφέρεται στο παράρτημα της παρούσας οδηγίας.  Άρθρο 2  Τα κράτη μέλη θέτουν σε ισχύ στις 22 Ιανουαρίου 1992 τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 22 Ιανουαρίου 1990.  Για το Συμβούλιο  Ο Πρόεδρος  M. O'KENNEDY  (1) ΕΕ αριθ. C 178 της 7. 7. 1988, σ. 4 και  ΕΕ αριθ. C 100 της 21. 4. 1989, σ. 10.  (2) ΕΕ αριθ. C 12 της 16. 1. 1989, σ. 382.  (3) ΕΕ αριθ. C 23 της 20. 1. 1989, σ. 10.  (4) ΕΕ αριθ. L 86 της 6. 4. 1979, σ. 30.  (5) ΕΕ αριθ. L 102 της 14. 4. 1987, σ. 54.  (6) ΕΕ αριθ. L 213 της 21. 7. 1982, σ. 27.  ΠΑΡΑΡΤΗΜΑ  «ΠΑΡΑΡΤΗΜΑ  ΜΕΡΟΣ Α  Γενικές διατάξεις  1.2 // 1.   // Οι περιεκτικότητες που ορίζονται ή πρέπει να δηλώνονται αναφέρονται στο βάρος της σύνθετης τροφής αυτής καθαυτής, εκτός αν αναγράφονται αντίθετες ενδείξεις.   // 2.  // Η περιεκτικότητα σε νερό πρέπει να δηλώνεται σε περιπτώσεις που η υγρασία υπερβαίνει:   //   // - το 7 % στις τροφές θηλασμού και άλλες σύνθετες τροφές που έχουν περιεκτικότητα σε προϊόντα γάλακτος ανώτερη από 40 %.   //   // - το 5 % στις ανόργανες τροφές που δεν περιέχουν οργανικές ουσίες,   //   // - το 10 % στις ανόργανες τροφές που περιέχουν οργανικές ουσίες,   //   // - το 14 % στις άλλες σύνθετες τροφές.   //   // Στην περίπτωση σύνθετων τροφών των οποίων η περιεκτικότητα σε νερό δεν υπερβαίνει τα όρια που αναφέρονται στα προηγούμενα εδάφια, η περιεκτικότητα αυτή μπορεί επίσης να δηλώνεται.   // 3.  // Η περιεκτικότητα σε τέφρα αδιάλυτη στο υδροχλωρικό οξύ δεν πρέπει να υπερβαίνει το 3,3 % ξηράς ύλης στην περίπτωση των σύνθετων τροφών που περιέχουν, κυρίως, υποπροϊόντα ορύζης και το 2,2 % της ξηράς ύλης στις άλλες περιπτώσεις.   //  // Ωστόσο, μπορεί να γίνει υπέβαση της περιεκτικότητας 2,2 % στις περιπτώσεις:   //   // - των σύνθετων τροφών που περιέχουν τα επιτρεπόμενα ανόργανα συνδετικά μέσα,   //   // - των ανόργανων σύνθετων τροφών,   //   // - των σύνθετων τροφών που περιέχουν πάνω από 50 % λοβούς ή πούλπα ζαχαρότευτλων,   //  // - των σύνθετων τροφών οι οποίες προορίζονται για τα ψάρια εκτροφής και των οποίων η περιεκτικότητα σε ιχθυάλευρα είναι άνω του 15 %,   //   // και εφόσον η περιεκτικότητα αυτή δηλώνεται σε ποσοστό της τροφής αυτής καθαυτής.   //   // Στην περίπτωση σύνθετων τροφών των οποίων η περιεκτικότητα σε τέφρα αδιάλυτη στο υδροχλωρικό οξύ δεν υπερβαίνει τα όρια που αναφέρονται στα προηγούμενα εδάφια, η περιεκτικότητα αυτή μπορεί επίσης να δηλώνεται.   // 4.   // Η περιεκτικότητα σε σίδηρο στις τροφές θηλασμού για μόσχους ζωντανού βάρους κατώτερου ή ίσου προς 70 χιλιόγραμμα πρέπει να ανέρχεται σε τουλάχιστον 30 χιλιοστόγραμμα, ανά χιλιόγραμμο πλήρους τροφής με ποσοστό υγρασίας 12 %.   // 5.   // Αν μετά του επίσημους ελέγχους που προβλέπονται στο άρθρο 12, διαπιστωθεί διαφορά μεταξύ του αποτελέσματος του ελέγχου και της περιεκτικότητας που έχει δηλωθεί, οι ανοχές που ισχύουν όσον αφορά τις σύνθετες τροφές εκτός από τις τροφές που προορίζονται για κατοικίδια ζώα είναι, με την επιφύλαξη των διατάξεων του άρθρου 3, τουλάχιστον οι εξής:   // 5.1.   // Αν η περιεκτικότητα που διαπιστώνεται είναι κατώτερη από την περιεκτικότητα που έχει δηλωθεί:  // 5.1.1.   // Ακατέργαστη πρωτεΐνη:   //   // - 2 μονάδες για δηλούμενες περιεκτικότητες ίσες ή ανώτερες του 20 %,   //   // - 10 % της δηλούμενης περιεκτικότητας, για δηλούμενες περιεκτικότητες κατώτερες του 20 % (μέχρι 10 %),   //   // - 1 μονάδα, για δηλούμενες περιεκτικότητες κατώτερες του 10 %.  // 5.1.2.   // Ολικά σάκχαρα:   //   // - 2 μονάδες για δηλούμενες περιεκτικότητες ίσες ή ανώτερες του 20 %,   //   // - 10 % της δηλούμενης περιεκτικότητας, για δηλούμενες περιεκτικότητες κατώτερες του 20 % (μέχρι 10 %),   //   // - 1 μονάδα, για δηλούμενες περιεκτικότητες κατώτερες του 10 %.  // 5.1.3.   // Άμυλο και ολικά σάκχαρα συν άμυλο:   //   // - 2,5 μονάδες για δηλούμενες περιεκτικότητες ίσες ή ανώτερες του 25 %,   //   // - 10 % της δηλούμενης περιεκτικότητας, για δηλούμενες περιεκτικότητες κατώτερες του 25 % (μέχρι 10 %),  //   // - 1 μονάδα, για δηλούμενες περιεκτικότητες κατώτερες του 10 %.   // 5.1.4.   // Ακατέργαστες λιπαρές ουσίες:   //  // - 1,5 μονάδες για δηλούμενες περιεκτικότητες ίσες ή ανώτερες του 15 %,   //   // - 10 % της δηλούμενης περιεκτικότητας, για δηλούμενες περιεκτικότητες κατώτερες του 15 % (μέχρι 8 %),   //   // - 0,8 μονάδες, για δηλούμενες περιεκτικότητες κατώτερες του 8 %.  // 5.1.5.   // Νάτριο, κάλιο και μαγνήσιο:   //   // - 1,5 μονάδες για δηλούμενες περιεκτικότητες ίσες ή ανώτερες του 15 %,   //   // - 10 % της δηλούμενης περιεκτικότητας, για δηλούμενες περιεκτικότητες κατώτερες του 15 % (μέχρι 7,5 %),  //   // - 0,75 μονάδες, για δηλούμενες περιεκτικότητες κατώτερες του 7,5 % (μέχρι 5 %),   //   // - 15 % της δηλούμενης περιεκτικότητας, για δηλούμενες περιεκτικότητες κατώτερες του 5 % (μέχρι 0,7 %),   //   // - 0,1 μονάδα, για δηλούμενες περιεκτικότητες κατώτερες του 0,7 %.   // 5.1.6.  // Ολικός φώσφορος και ασβέστιο:   //   // - 1,2 μονάδες για δηλούμενες περιεκτικότητες ίσες ή ανώτερες του 16 %,   //   // - 7,5 % της δηλούμενης περιεκτικότητας, για δηλούμενες περιεκτικότητες κατώτερες του 16 % (μέχρι 12 %),   //   // - 0,9 μονάδες, για δηλούμενες περιεκτικότητες κατώτερες του 12 % (μέχρι 6 %),   //   // - 15 % της δηλούμενης περιεκτικότητας, για δηλούμενες περιεκτικότητες κατώτερες του 6 % (μέχρι 1 %),  //   // - 0,15 μονάδες, για δηλούμενες περιεκτικότητες κατώτερες του 1 %.   // 5.1.7.   // Μεθειονίνη, λυσίνη και θρεονίνη:   //   // - 15 % της δηλούμενης περιεκτικότητας.  // 5.1.8.   // Κυστίνη και τρυπτοφάνη:   //   // - 20 % της δηλούμενης περιεκτικότητας.   // 5.2.   // Αν η διαπιστούμενη περιεκτικότητα είναι ανώτερη της δηλουμένης:   // 5.2.1.  // Υγρασία:   //   // - 1 μονάδα, για δηλούμενες περιεκτικότητες ίσες ή ανώτερες του 10 %,   //   // - 10 % της δηλούμενης περιεκτικότητας, για δηλούμενες περιεκτικότητες κατώτερες του 10 % (μέχρι 5 %),   //   // - 0,5 μονάδες για δηλούμενες περιεκτικότητες κατώτερες του 5 %.   // 5.2.2.  // Ακατέργαστη τέφρα:   //   // - 1 μονάδα, για δηλούμενες περιεκτικότητες ίσες ή ανώτερες του 10 %,   //   // - 10 % της δηλούμενης περιεκτικότητας, για δηλούμενες περιεκτικότητες κατώτερες του 10 % (μέχρι 5 %),   //   // - 0,5 μονάδες για δηλούμενες περιεκτικότητες κατώτερες του 5 %.   // 5.2.3.  // Ακατέργαστη κυττυρίνη:   //   // - 1,8 μονάδες για δηλούμενες περιεκτικότητες ίσες ή ανώτερες του 12 %,   //   // - 15 % της δηλούμενης περιεκτικότητας, για δηλούμενες περιεκτικότητες κατώτερες του 12 % (μέχρι 6 %),   //   // - 0,9 μονάδες για δηλούμενες περιεκτικότητες κατώτερες του 6 %.  // 5.2.4.   // Τέφρα αδιάλυτη στο υδροχλωρικό οξύ:   //   // - 1 μονάδα, για δηλούμενες περιεκτικότητες ίσες ή ανώτερες του 10 %,   //   // - 10 % της δηλούμενης περιεκτικότητας, για δηλούμενες περιεκτικότητες κατώτερες του 10 % (μέχρι 4 %),  //   // - 0,4 μονάδες για δηλούμενες περιεκτικότητες κατώτερες του 4 %.   // 5.3.   // Αν η διαφορά που διαπιστώνεται είναι αντίθετη της αντίστοιχης διαφοράς που προβλέπεται στα σημεία 5.1 και 5.2:   // 5.3.1.   // - ακατέργαστη πρωτεΐνη, ακατέργαστες λιπαρές ουσίες, ολικά σάκχαρα, άμυλο: ανοχή διπλάσια της επιτρεπόμενης για τις ουσίες του σημείου 5.1,  //   // - ολικός φωσφόρος, ασβέστιο, κάλιο, μαγνήσιο, νάτριο, ακατέργαστη τέφρα, ακατέργαστη κυτταρίνη: ανοχή τριπλάσια της επιτρεπόμενης για τις ουσίες των σημείων 5.1 και 5.2.   // 6.  // Αν μετά τους επίσημους ελέγχους που προβλέπονται στο άρθρο 12 διαπιστωθεί διαφορά μεταξύ του αποτελέσματος του ελέγχου και της περιεκτικότητας που έχει δηλωθεί, οι ανοχές που ισχύουν όσον αφορά τις σύνθετες τροφές που προορίζονται για κατοικίδια ζώα είναι, με την επιφύλαξη των διατάξεων του άρθρου 3, τουλάχιστον οι εξής:   // 6.1.   // Αν η περιεκτικότητα είναι κατώτερη από την περιεκτικότητα που έχει δηλωθεί:   // 6.1.1.  // Ακατέργαστη πρωτεΐνη:   //   // - 3,2 μονάδες για τις δηλωθείσες περιεκτικότητες ίσες ή ανώτερες του 20 %,   //   // - 16 % της περιεκτικότητας που έχει δηλωθεί για τις περιεκτικότητες που δηλώθηκε ότι είναι κατώτερες του 20 % (μέχρι 12,5 %),   //   // - 2 μονάδες, για τις περιεκτικότητες που δηλώθηκε ότι είναι κατώτερες του 12,5 %.  // 6.1.2.   // Ακατέργαστες λιπαρές ουσίες:   //   // - 2,5 μονάδες της δηλωθείσας περιεκτικότητας.   // 6.2.   // Αν η περιεκτικότητα που διαπιστώνεται είναι ανώτερη από την περιεκτικότητα που έχει δηλωθεί.   // 6.2.1.   // Υγρασία:  //   // - 3 μονάδες για τις περιεκτικότητες που δηλώθηκε ότι είναι ίσες ή ανώτερες του 40 %,   //   // - 7,5 % της περιεκτικότητας που έχει δηλωθεί για τις περιεκτικότητες που δηλώθηκε ότι είναι κατώτερες του 40 % (μέχρι 20 %),   //   // - 1,5 μονάδες για τις περιεκτικότητες που δηλώθηκε ότι είναι κατώτερες του 20 %.   // 6.2.2.   // Ακατέργαστη τέφρα:   //  // - 1,5 μονάδες της περιεκτικότητας που έχει δηλωθεί.  // 6.2.3.   // Ακατέργαστη κυτταρίνη:   //   // - 1 μονάδα της περιεκτικότητας που έχει δηλωθεί.   // 6.3.   // Αν η διαφορά που διαπιστώθηκε είναι αντίθετη της αντίστοιχης διαφοράς που αναφέρεται στα σημεία 6.1 και 6.2:   // 6.3.1.   // Ακατέργαστη πρωτεΐνη:   //   // διπλάσια ανοχή από αυτήν που επιτρέπεται για την ουσία αυτή σύμφωνα με το σημείο 6.1.1.   // 6.3.2.  // Ακατέργαστες λιπαρές ουσίες:   //   // ανοχή ίδια με αυτήν που επιτρέπεται για την ουσία αυτή σύμφωνα με το σημείο 6.1.2.  // 6.3.3.   // Ακατέργαστη τέφρα, ακατέργαστη κυτταρίνη:   //  // τριπλάσια ανοχή από αυτήν που επιτρέπεται για τις ουσίες αυτές σύμφωνα με τα σημεία 6.2.2 και 6.2.3.  ΜΕΡΟΣ Β  Δήλωση των αναλυτικών συστατικών  1.2.3,4 //  //  //  // Ζωοτροφές   // Αναλυτικά συστατικά  και περιεκτικότητες   // Είδος ή κατηγορία ζώων  1.2.3.4 //  //  // Υποχρεωτικές δηλώσεις  σύμφωνα με το άρθρο 5  παράγραφος 1 στοιχείο στ)   // Προαιρετικές δηλώσεις  σύμφωνα με το άρθρο 5  παράγραφος 3 στοιχείο ια)   //    //   //   //   // (1)  // (2)   // (3)   // (4)   //    //   //   //  1.2.3.4 //  //   //   //   // Πλήρεις τροφές   // - Ακατέργαστη πρωτεΐνη  - Ακατέργαστες λιπαρές ουσίες  - Ακατέργαστη κυτταρίνη  - Ακατέργαστη τέφρα   // Ζώα εξαιρουμένων των κατοικιδίων εκτός από τους σκύλους και τις γάτες   // Κατοικίδια ζώα εκτός από τους σκύλους και τις γάτες   //   // - Λυσίνη   // Χοίροι  // Ζώα εκτός από τους χοίρους   //   // - Μεθειονίνη  // Πουλερικά   // Ζώα εκτός από τα πουλερικά   //   // - Κυστίνη  - Θρεονίνη  - Τρυπτοφάνη   //  // Όλα τα ζώα   //   // - Ενεργειακή αξία   //  // Πουλερικά (δήλωση σύμφωνα με τη μέθοδο ΕΟΚ)   //  //   //  // Χοίροι και μηρυκαστικά (δήλωση σύμφωνα με την επίσημη εθνική μέθοδο)   //   // - Άμυλο   //  //  //  // - Ολικά σάκχαρα (σακχαρόζη)   //  //  //  // - Ολικά σάκχαρα +  άμυλο   //  //  //  // - Μαγνήσιο   //  // Όλα τα ζώα   //   // - Νάτριο   //  //  //  // - Φωσφόρος   //  //  //  // - Μαγνήσιο   //  //  //  // - Κάλιο   //  //  //  //  //  //  // Συμπληρωματικές τροφές - Ανόργανες   // - Ακατέργαστη πρωτεΐνη  - Ακατέργαστη κυτταρίνη  - Ακατέργαστη τέφρα  - Ακατέργαστες λιπαρές ουσίες  - Λυσίνη   //  // Όλα τα ζώα   //   // - Μεθειονίνη   //  //  //  // - Κυστίνη   //  //  //  // - Θρενίνη   //  //  //  // - Τρυπτοφάνη   //  //  //  // - Ασβέστιο  - Φωσφόρος  - Νάτριο   // Όλα τα ζώα   //   //   // - Μαγνήσιο   // Μηρυκαστικά  // Ζώα εκτός από τα μηρυκαστικά   //   // - Κάλιο   //  // Όλα τα ζώα   //    //   //   // 1.2.3,4 //  //  //  // Ζωοτροφές   // Αναλυτικά συστατικά  και περιεκτικότητες   // Είδος ή κατηγορία ζώων  1.2.3.4 //  //  // Υποχρεωτικές δηλώσεις  σύμφωνα με το άρθρο 5  παράγραφος 1 στοιχείο στ)   // Προαιρετικές δηλώσεις  σύμφωνα με το άρθρο 5  παράγραφος 3 στοιχείο ια)   //    //   //   //   // (1)  // (2)   // (3)   // (4)   //    //   //   //  1.2.3.4 //  // Συμπληρωματικές τροφές - Που περιέχουν μελάσσα   // - Ακατέργαστη πρωτεΐνη  - Ακατέργαστη κυτταρίνη  - Ολικά σάκχαρα (σε σακχαρόζη)  - Ακατέργαστη τέφρα   // Όλα τα ζώα   //   //   // - Ακατέργαστες λιπαρές ουσίες  - Ασβέστιο  - Φωσφόρος  - Νάτριο  - Κάλιο   //  // Όλα τα ζώα   //   // - Μαγνήσιο Ε 0,5 %  < 0,5 %   // Μηρυκαστικά   // Ζώα εκτός από τα μηρυκαστικά  Όλα τα ζώα   //    //   //   //   // Άλλες συμπληρωματικές τροφές   // - Ακατέργαστη πρωτεΐνη  - Ακατέργαστες λιπαρές ουσίες  - Ακατέργαστη κυτταρίνη  - Ακατέργαστη τέφρα   // Ζώα με εξαίρεση τα κατοικίδια, εκτός από τους σκύλους και τις γάτες   // Κατοικίδια ζώα εκτός από τους σκύλους και τις γάτες   //   // - Ασβέστιο Ε 5 %  < 5 %   // Ζώα εκτός από τα κατοικίδια   // Κατοικίδια ζώα  Όλα τα ζώα   //   // - Φωσφόρος Ε 2 %  < 2 %   // Ζώα εκτός από τα κατοικίδια   // Κατοικίδια ζώα  Όλα τα ζώα   //   // - Μαγνήσιο Ε 0,5 %  < 0,5 %   // Μηρυκαστικά   // Ζώα εκτός από τα μηρυκαστικά   //   // - Νάτριο   //  //   //   // - Κάλιο   //   // Όλα τα ζώα   //   // - Ενεργειακή αξία   //   // Πουλερικά (δήλωση σύμφωνα με τη μέθοδο ΕΟΚ)   //   //   //   // Χοίροι και μηρυκαστικά (δήλωση σύμφωνα με την επίσημη εθνική μέθοδο)   //   // - Λυσίνη  // Χοίροι   // Ζώα εκτός από τους χοίρους   //   // - Μεθειονίνη   // Πουλερικά   // Ζώα εκτός από τα πουλερικά   //  // - Κυστίνη  - Θρεονίνη  - Τρυπτοφάνη  - Άμυλο   //  // Όλα τα ζώα»   //   // - Ολικά σάκχαρα (σε σακχαρόζη)  //   //   //   // - Ολικά σάκχαρα άμυλο   //   //   //    //  //   //